17η μέρα πολέμου στην Ουκρανία : Η επικίνδυνη νέα φάση της ρωσικής εισβολής. Θέλει να πάρει τον έλεγχο της χώρας. Ασταμάτητοι βομβαρδισμοί παντού - Talking Points\nΑρχική Κόσμος 17η μέρα πολέμου στην Ουκρανία : Η επικίνδυνη νέα φάση της ρωσικής...\n17η μέρα πολέμου στην Ουκρανία : Η επικίνδυνη νέα φάση της ρωσικής εισβολής. Θέλει να πάρει τον έλεγχο της χώρας. Ασταμάτητοι βομβαρδισμοί παντού\nΒρισκόμαστε στην τρίτη εβδομάδα της ρωσικής εισβολής στην Ουκρανία. Δεκαεπτά ημέρες ανελέητων βομβαρδισμών πόλεων και κωμοπόλεων της Ουκρανίας, καθώς και πάνω από 500 θάνατοι αμάχων, αλλά και χιλιάδων στρατιωτών.\nΌλα αυτά έχουν αναγκάσει περισσότερους από 2,5 εκατομμύρια ανθρώπους να εγκαταλείψουν την χώρα τους, με αποτέλεσμα να δημιουργηθεί μια νέα τεράστια ανθρωπιστική κρίση στην Ευρώπη.\nΗ τραγωδία μόλις έχει ξεκινήσει\nΩστόσο, δυστυχώς, η τραγωδία έχει μόλις ξεκινήσει και απέχει πολύ από το να τελειώσει.\nΗ σφοδρότητα της ρωσικής εισβολής, δηλαδή ο βομβαρδισμός μεγάλων πόλεων όπως το Κίεβο αλλά και το Χάρκοβο, στα ανατολικά, «δείχνει» ξεκάθαρα τους μεγαλύτερους στόχους του ρώσου προέδρου, Βλαντιμίρ Πούτιν: να καταλάβει τον έλεγχο της Ουκρανίας, με στόχο την αλλαγή καθεστώτος.\nΑν και ο στρατός της είναι πολύ μεγαλύτερος από τον στρατό της Ουκρανίας, οι προφανώς λάθος στρατηγικές αποφάσεις της Ρωσίας και οι υλικοτεχνικές αποτυχίες, σε συνδυασμό με την αγριότητα της αντίστασης της Ουκρανίας, έχουν εμποδίσει την προέλασή της.\nΥπενθυμίζεται ότι στην αρχή οι αναλυτές έκαναν λόγο για «πόλεμο λίγων ημερών» ένα σενάρια που γρήγορα έγινε κατανοητό ότι δεν θα ανταποκρινόταν στην πραγματικότητα.\nΗ αξιοθαύμαστη αντίσταση της Ουκρανίας\nΗ αξιοθαύμαστη αντίσταση της Ουκρανίας, η οποία έχει συγκινήσει και εμπνεύσει ολόκληρο τον πλανήτη, δεν έχει εμποδίσει την τεράστια καταστροφή που εκτυλίσσεται εντός των ουκρανικών συνόρων.\nΚαι παρά τη σωρεία κυρώσεων από τους δυτικούς συμμάχους της Ουκρανία, οι οποίοι ουσιαστικά διεξάγουν οικονομικό πόλεμο κατά της Μόσχας, επιβάλλοντας κυρώσεις χωρίς προηγούμενο, οι αναλυτές τονίζουν ότι όλα τα παραπάνω… μπορούν μόνο να χειροτερέψουν.\n«Παρά την εκπληκτικά κακή στρατιωτική απόδοση του ρωσικού στρατού μέχρι σήμερα, βρισκόμαστε ακόμα στην πρώιμη φάση έναρξης αυτής της σύγκρουσης» δηλώνει στο Vox, η Sara Bjerg Moller, επίκουρη καθηγήτρια διεθνούς ασφάλειας στο Πανεπιστήμιο Seton Hall.\nΟ τραγικός απολογισμός αναμένεται να αυξηθεί\nΔυστυχώς, ο τραγικός απολογισμός αναμένεται να αυξηθεί, ειδικά καθώς η ρωσική επίθεση εντείνεται γύρω από πόλεις της Ουκρανίας, όπου βομβαρδισμοί και επιδρομές έχουν πλήξει πολιτικούς στόχους και καθώς οι προσπάθειες για διαπραγματεύσεις υψηλού επιπέδου Ουκρανίας-Ρωσίας έχουν αποτύχει μέχρι στιγμής.\nΌλα αυτά καθώς οι ρωσικές δυνάμεις φαίνεται να ετοιμάζονται να πολιορκήσουν το Κίεβο, με την επίθεση να αναμένεται από μέρα σε μέρα…\n«Αυτός ο πόλεμος είναι για τη μάχη του Κιέβου» λέει ο Τζον Σπένσερ, συνταξιούχος αξιωματικός του στρατού και πρόεδρος των μελετών αστικού πολέμου στο Madison Policy Forum.\nΤί θα σήμαινε η κατάληψη του Κιέβου\nΗ κατάληψη του Κιέβου θα σήμαινε και την ανάληψη ελέγχου της Ουκρανίας — ή τουλάχιστον την καθαίρεση της κυβέρνησης του Βολοντίμιρ Ζελένσκι, του ουκρανού προέδρου, του οποίου η άρνηση να παραδοθεί έχει κινητοποιήσει την ουκρανική αντίσταση.\nΟι περισσότεροι ειδικοί πιστεύουν ότι η Ρωσία αργά ή γρήγορα θα επικρατήσει, ειδικά αν μπορέσει να αποκόψει το Κίεβο και την ουκρανική αντίσταση από τις προμήθειες.\n«Στρατιωτική νίκη της Ρωσίας δεν σημαίνει και νίκη στον πόλεμο»\nΩστόσο, όπως επισημαίνεται στην ανάλυση του Vox, επειδή η Ρωσία μπορεί τελικά να πετύχει στρατιωτική νίκη, όμως αυτό δεν σημαίνει ότι θα κερδίσει αυτόν τον πόλεμο.\nΤο πολιτικό, εσωτερικό και διεθνές κόστος για τη Ρωσία θα μπορούσε να προκαλέσει τριγμούς και εν τέλει να γκρεμίσει το καθεστώς του Πούτιν.\nΟι κυρώσεις της Δύσης στραγγαλίζουν την οικονομία της Ρωσίας και θα μπορούσαν να προκαλέσουν μόνιμη ζημιά, εφόσον συνεχιστούν για πολύ μεγάλο διάστημα. Ο πόλεμος της Ρωσίας ενίσχυσε τη δυτική συμμαχία όσο ποτέ στο παρελθόν, αλλά αυτή η πολιτική βούληση θα μπορούσε να δοκιμαστεί καθώς οι τιμές της ενέργειας αυξάνονται και καθώς συνεχίζεται ο πόλεμος και η προσφυγική κρίση.\n«Ο πόλεμος δεν είναι ποτέ απομονωμένος» είπε ο Ζελένσκι την Πέμπτη. «Κερδίζει πάντα και το θύμα και τον θύτη. Ο επιτιθέμενος το καταλαβαίνει αργότερα. Αλλά πάντα συνειδητοποιεί και πάντα υποφέρει».\nNEW campaign update from @TheStudyofWar and @criticalthreats: #Russian operations to continue the encirclement of and assault on #Kyiv have likely begun, although on a smaller scale and in a more ad hoc manner than we expected. https://t.co/tt5uYJacyg\nΔείτε εδώ : pic.twitter.com/ZoQRaOwNHF\nΗ επικίνδυνη νέα φάση του πολέμου\nΟι στρατηγικές οπισθοχωρήσεις της Ρωσίας έχουν υπονομεύσει την αποστολή της να καταλάβει την Ουκρανία, ωστόσο, δεν αποκλείεται να αναγκάσουν την Ρωσία να επιτεθεί με μεγαλύτερη σφοδρότητα.\nΆλλωστε δεν είναι λίγοι οι αξιωματούχοι της Δύσης που κάνουν λόγο για επικείμενη επίθεση με χημικά από πλευράς της Ρωσίας.\nΌσο περισσότερο και σκληρότερα μάχεται η ουκρανική αντίσταση, τόσο πιο πιθανό είναι η Ρωσία να αναπτύξει πιο επιθετικές τακτικές για να προσπαθήσει να πετύχει τους στόχους της. «Αυτό θα ονομάζαμε ‘πόλεμο φθοράς’.\nΠροσπαθούν να συντρίψουν το ηθικό του ουκρανικού λαού, και δυστυχώς, αυτό περιλαμβάνει τα πτώματα Ουκρανών» είπε ο Μόλερ.\nIδιαίτερα καταστροφικός ο “αστικός πόλεμος”\nΟ «αστικός πόλεμος» είναι ιδιαίτερα καταστροφικός, καθώς οι άμαχοι που δεν έχουν προλάβει να εκκενώσουν τις πόλεις τους συχνά βρίσκονται εν μέσω μαχών που συμβαίνουν μέσα στις πόλεις.\nΟι στρατιωτικές τακτικές της Ρωσίας σε πόλεις —όπως η Συρία και το Γκρόζνι στην Τσετσενία το 1999— δεν περιείχαν ούτε τον ελάχιστο σεβασμό για την προστασία των πολιτών.\nΌπως αναφέρει ο Σπένσερ, ειδικός στον αστικό πόλεμο, επειδή ο Πούτιν περιορίζεται -σε κάποιο βαθμό- από τους κανόνες του πολέμου, είναι πιθανό να ισχυριστεί ότι η πολιτική υποδομή -όπως τα νοσοκομεία- είναι επίσης στρατιωτικοί στόχοι. Με τις συνέπειες να είναι καταστροφικές.\nΌμως ο αστικός πόλεμος είναι, από τη φύση του, σκοτεινός και πολύπλοκος και συχνά πολύ πιο θανατηφόρος.\nΗ χρήση όπλων εναντίον αμάχων πολιτών\nΑκόμη και στις πρώτες μέρες αυτού του πολέμου, οι προσπάθειες της Ρωσίας έχουν καταστροφικό αποτέλεσμα. «Προκαλούν τρομερή ζημιά σε μη στρατιωτικές υποδομές» δήλωσε η Ρέιτσελ Ντένμπερ, αναπληρώτρια διευθύντρια του τμήματος Ευρώπης και Κεντρικής Ασίας στο Παρατηρητήριο Ανθρωπίνων Δικαιωμάτων.\n«Παίρνουν πολλές, πολλές ζωές αμάχων». Ο Ντένμπερ επεσήμανε τη χρήση όπλων σε πυκνοκατοικημένες περιοχές, συμπεριλαμβανομένων εκείνων που οι επιθέσεις απαγορεύονται ρητά.\nΤο Παρατηρητήριο Ανθρωπίνων Δικαιωμάτων επιβεβαίωσε τη χρήση τους σε τρεις κατοικημένες περιοχές στο Χάρκοβο στις 28 Φεβρουαρίου.\nΑπίστευτη η ανθρωπιστική καταστροφή στην Ουκρανία\nΤα Ηνωμένα Έθνη έχουν επιβεβαιώσει τουλάχιστον 1.546 απώλειες αμάχων, συμπεριλαμβανομένων 564 νεκρών έως τις 10 Μαρτίου, αν και αυτοί οι αριθμοί είναι πιθανώς υπομετρημένοι, καθώς οι έντονες μάχες σε ορισμένες περιοχές έχουν καταστήσει δύσκολη την επαλήθευση των στατιστικών.\nΌλα αυτά επιδεινώνουν την ανθρωπιστική καταστροφή στην Ουκρανία, καθώς οι βομβαρδισμοί διακόπτουν τους σταθμούς ηλεκτροπαραγωγής και άλλες γραμμές τροφοδοσίας, παγιδεύοντας ουσιαστικά ανθρώπους σε εμπόλεμες ζώνες σε θερμοκρασίες κάτω από το μηδέν χωρίς ρεύμα ή νερό και με λιγότερα τρόφιμα, καύσιμα και ιατρικές προμήθειες.\nΑτέλειωτο δράμα στη Μαριούπολη\nΣτη Μαριούπολη, μια πόλη 400.000 κατοίκων που βρισκόταν υπό ρωσική πολιορκία εδώ και μέρες, σύμφωνα με πληροφορίες, οι άνθρωποι έλιωναν το χιόνι για πόσιμο νερό.\nΟι ανθρωπιστικές ομάδες λένε ότι οι μάχες δυσκολεύουν την παροχή βοήθειας ή την προσέγγιση των αμάχων που έμειναν πίσω – συχνά ηλικιωμένοι ή άτομα με αναπηρία ή άλλοι ευάλωτοι πληθυσμοί που δεν είχαν τη δυνατότητα να φύγουν.\nΗ Ευρώπη αντιμέτωπη με μια τεράστια ανθρωπιστική κρίση…\nΟι μάχες σε ολόκληρη την Ουκρανία έχουν αναγκάσει περισσότερους από 4 εκατομμύρια ανθρώπους να εγκαταλείψουν μέχρι στιγμής, σύμφωνα με τα Ηνωμένα Έθνη.\nΠερίπου 1,9 εκατομμύρια άνθρωποι εκτοπίζονται στο εσωτερικό της Ουκρανίας, αν και δεκάδες χιλιάδες Ουκρανοί είχαν ήδη εκτοπιστεί βίαια πριν από την εισβολή της Ρωσίας λόγω του οκταετούς πολέμου στην περιοχή του Ντονμπάς. Πολλοί έχουν προσφύγει σε περιφέρειες (βασικά, διοικητικές περιφέρειες) στη δυτική και βορειοδυτική Ουκρανία.\nΆλλα 2,5 εκατομμύρια Ουκρανοί έχουν διαφύγει, κυρίως σε γειτονικές χώρες όπως η Πολωνία, η Ρουμανία και η Μολδαβία.\nΠρόκειται για τη μεγαλύτερη προσφυγική κρίση της Ευρώπης από τον Β’ Παγκόσμιο Πόλεμο και οι χώρες υποδοχής και οι υπηρεσίες βοήθειας προσπαθούν να καλύψουν τις εκπληκτικές ανάγκες αυτών των προσφύγων, οι περισσότεροι από τους οποίους είναι γυναίκες και παιδιά.\nΠροηγούμενο άρθροΕισβολή στην Ουκρανία – Ζελένσκι: Το Ισραήλ μπορεί να παίξει ρόλο για λύση. Θα μπορούσαμε να συναντηθούμε με τον Πούτιν στην Ιερουσαλήμ\nΕπόμενο άρθροΑνησυχητική δήλωση Μακρόν: O Πούτιν δεν πρόκειται να σταματήσει τον πόλεμο. Τί συζήτησαν με τον Γερμανό Καγκελάριο. Έρχονται ιρανικού τύπου κυρώσεις στη Μόσχα\nΤι θα κάνει το ΚΙΝΑΛ απέναντι στη διμέτωπη επίθεση από ΝΔ...\nΤέλος επιτηδεύματος: Οι 14 κατηγορίες φορολογουμένων που απαλλάσσονται φέτος και γλυτώνουν...


*Σ.τ.Μ.: In Venuti we trust!\nΑπό τη στιγμή που έπιασα στα χέρια μου βιβλία σχετικά με τη μετάφραση, από τη στιγμή που άρχισα να ψάχνω μεταφραστικές θεωρίες από την πρώτη στιγμή που άρχισα να διαβάζω στο Τμήμα Ξένων Γλωσσών, Μετάφρασης και Διερμηνείας, πολλές φορές τα μάτια μου αντίκρισαν το όνομά του. Πριν λίγες μέρες τα μάτια μου είχαν την τύχη να αντικρίσουν και τη μορφή του. Ο λόγος για τον Lawrence Venuti, μεταφραστή, θεωρητικό της μετάφρασης, καθηγητή στο Τμήμα Αγγλικής του Temple University, με πολλές διακρίσεις, βραβεία, πλούσιο έργο στα μεταφραστικά και όχι μόνο ζητήματα και thanks God καλεσμένο στην 3η Συνάντηση Ελληνόφωνων Μεταφρασεολόγων, που διοργανώθηκε από τον Τομέα Μετάφρασης του Τμήματος Γαλλικής Γλώσσας και Φιλολογίας και το Διατμηματικό Πρόγραμμα Μεταπτυχιακών Σπουδών Διερμηνείας και Μετάφρασης της Φιλοσοφικής Σχολής του Α.Π.Θ. στις 12, 13 και 14 Μαΐου στη Θεσσαλονίκη.\nΣτην προσυνεδριακή του διάλεξή παρακολουθήσαμε το ζήτημα της διακειμενικότητας στη μεταφραστική διαδικασία και το πώς αυτή διευκολύνει ενώ ταυτόχρονα περιπλέκει τη μετάφραση, τοποθετώντας το μεταφρασμένο κείμενο σε ερμηνευτικές δυνατότητες που μεταβάλλονται ανάλογα με τον πολιτισμό υποδοχής. Για την ενεργοποίηση αυτών των δυνατοτήτων και ταυτόχρονα τη βελτίωση τόσο του αποτελέσματος όσο και της μεταφραστικής διαδικασίας,, του μεταφράσματος και του μεταφράζειν, της θεωρίας και της πράξης γενικότερα, πρέπει να λάβουμε σοβαρά υπόψη την αυτονομία του μεταφρασμένου κειμένου και την ενδυνάμωση της αυτοσυνειδησίας τόσο του μεταφραστή όσο και του αναγνώστη των μεταφρασμένων κειμένων. Με πολύ εύστοχα παραδείγματα από την πορνογραφική λογοτεχνία και προσωπικές του μεταφράσεις μάς έδωσε να καταλάβουμε ακριβώς την έννοια αλλά και τη βαρύτητα της διακειμενικότητας στη μετάφραση.\n*Σ.τ.Μ.: Ενθουσιάστηκα που τον είδα και τον άκουσα από κοντά και αμέσως μετά το τέλος της διάλεξής του ένιωσα ή καλύτερα άγγιξα το απόλυτο μηδέν! Πόσα έχουμε ακόμα να μάθουμε, Θεοί της μετάφρασης;\nΑναρτήθηκε από Bery στις 12:58 μ.μ.\nΕίναι καταπληκτικός!! Ειδικά τα πριν το 1990 βιβλία του- αναφέρω ενδεικτικά το πέρσοναλ φέιβοριτ Our Halcyon days. Η θεωρία του είναι πραγματικά, ίσως όχι κάτι το τόσο καινοτόμο,μα σίγουρα είναι η πρώτη φορά που είναι σωστά αρθρωμένο. Καταβρόχθισα το Translator's invisibility μέσα σε δύο μέρες, έκανα δύο εργασίες πάνω στη θεωρία του, και τη μέρα που έμαθα ο,τι θα μιλήσει, έμαθα επίσης ότι έπρεπε να γυρίσω νωρίτερα στην Ινγκλετέρα. Άτιμη κοινωνία!! In Venuti we trust ξανά και ξανά και ξανά!!


Το μικροτσίπ τοποθετείται στο χέρι και προγραμματίζεται έτσι ώστε να περιέχει το πιστοποιητικό εμβολιασμού.\nΜέχρι σήμερα, χιλιάδες Σουηδοί το χρησιμοποιούσαν ήδη για να αποθηκεύουν άλλλα στοιχεία ταυτοποίησης.\n«Αυτό σημαίνει πως είναι πάντα προσβάσιμο σε μένα ή σε οποιονδήποτε άλλο που θέλει να με σκανάρει. Για παράδειγμα, αν πάω στο σινεμά ή στο εμπορικό κέντρο, θα μπορούν να δουν τα στοιχεία μου ακόμα κι αν δεν έχω μαζί το τηλέφωνό μου», εξήγησε ο Χάνες Σιόμπλαντ της εταιρείας DSruptive Subdermals.\nΗ εμφύτευση ενός μικροτσίπ κοστίζει περίπου 100 ευρώ, και σύμφωνα με την εταιρεία έχει διάρκεια ζωής τριάντα με σαράντα χρόνια.\nΟι ειδικοί τονίζουν όμως πως η χρήση τους πρέπει να είναι αυστηρά εθελοντική. Όπως λένε, απευθύνονται σε άτομα με περιέργεια, που αγαπούν τις νέες τεχνολογίες.


Καλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία Φτιαγμένοι για μεγάλη ζωή / Puff, Puff, Pass (2006) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία Φτιαγμένοι για μεγάλη ζωή / Puff, Puff, Pass (2006) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Φτιαγμένοι για μεγάλη ζωή / Puff, Puff, Pass (2006), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Φτιαγμένοι για μεγάλη ζωή / Puff, Puff, Pass (2006). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& Φτιαγμένοι για μεγάλη ζωή / Puff, Puff, Pass (2006) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!


Κόρνερ: Προπόνηση της Μπαρτσελόνα εν όψει της Παρί | Euronews\nΚόρνερ: Προπόνηση της Μπαρτσελόνα εν όψει της Παρί\nΑπό Ιωάννης Καράγιωργας • ανανεώθηκε πριν: 13/02/2017\nΗ Αλαβές είχε μια γλυκόπικρη εβδομάδα. Την Τετάρτη πήρε σπουδαία πρόκριση στον τελικό του Κοπα ντελ Ρέι, όπου θα αντιμετωπίσει την Μπαρτσελόνα. Την Κυριακή όμως συνετρίβη εντός έδρας από τους «μπλαουγκράνα». Ίσως ήταν ένα ξεκάθαρο μήνυμα από την ομάδα του Λουίς Ενρίκε εν όψει του τελικού.\nΗ Μπαρτσελόνα αντιμετώπισε την Αλαβές εκτός έδρας και για περίπου 35 λεπτά δεν μπορούσε να βρει το δρόμο προς το γκολ.\nΌμως στο 37’ ο Λουίς Σουάρεζ άνοιξε το σκορ και τρία λεπτά αργότερα ο Νεϊμάρ έκανε το 0-2 δείχνοντας στην Αλαβές πως το βράδυ θα ήταν δύσκολο.\nΠράγματι στο δεύτερο ημίχρονο, οι «μπλαουγκράνα» ήταν εντυπωσιακοί και έφτασαν στο ευρύ 6-0.\nΜέσι, Ράκιτιτς και Σουάρεζ πέτυχαν τα τρία από τα τέσσερα γκολ της Μπαρτσελόνα στο δεύτερο μέρος ενώ ο Αλέξις σημείωσε αυτογκόλ εις βάρος της Αλαβές.\nΜετά το 0-6, που σημείωσε ο Σουάρεζ στο 67’, η Μπαρτσελόνα έριξε τον ρυθμό της καθώς ακολουθεί και ο αγώνας με την Παρί Σεν Ζερμέν για το Τσάμπιονς Λιγκ.\nΑυτό το Σαββατοκύριακο δεν χαμογέλασε μόνο η Μπαρτσελόνα στην Ισπανία. Υπήρξαν πολλοί πρωταγωνιστές στην 22η αγωνιστική της Πριμέρα Ντιβισιόν. Μάλιστα όλοι τους ήταν θετικοί.\nΘετικό πρόσημο για τον Ζινεντίν Ζιντάν. Μετά τη νίκη της Ρεάλ επί της Οσασούνα με 3-1 ο Γάλλος τεχνικός έγινε ο προπονητής που μαζεύει 100 βαθμούς με τη Ρεάλ στους λιγότερους αγώνες. Για την ακρίβεια χρειάστηκε μόλις 40.\nΘετικό πρόσημο και για τη Σεβίλλη που επικράτησε εκτός έδρας της Λας Πάλμας με 1-0 και έγινε η πρώτη ομάδα που αλώνει φέτος το «Γκραν Κανάρια». Συγχρόνως είναι τρίτη στη βαθμολογία, δύο βαθμούς πίσω από τη Μπαρτσελόνα.\nΘετικό πρόσημο και για την Ατλέτικο Μαδρίτης που κατάφερε να κερδίσει τη Θέλτα εντός έδρας παρά το γεγονός πως έχανε με 2-1 μέχρι το 86ο λεπτό. Με δύο γκολ στο 86’ και το 88’ επικράτησε με 3-2 και έμεινε στην τέταρτη θέση.\nΉρθε η ώρα να δούμε μαζί τα πρωτοσέλιδα των ισπανικών αθλητικών εφημερίδων. Με Μπαρτσελόνα και Ρεάλ να κυριαρχούν.\nΗ Mundo Deportivo γράφει πως «προκαλεί φόβο» η Μπαρτσελόνα ενώ η καταλανική Sport εξηγεί ότι «Συνέτριψαν και ζεστάθηκαν για την Παρί Σεν Ζερμέν».\nΗ Marca γράφει πως «ο αρχηγός φρόντισε για τη νίκη» ενώ η AS αναφέρεται στη Ρεάλ και τον Σέρχιο Ράμος με τίτλο «ο αγώνας του αρχηγού».\nΤην Τρίτη είναι του Αγίου Βαλεντίνου και για τους ερωτευμένους με το ποδόσφαιρο είναι η επιστροφή του Τσάμπιονς Λιγκ! Αυτήν την εβδομάδα διεξάγονται οι πρώτοι αγώνες των «16» με τέσσερα ζευγάρια να τίθενται αντιμέτωπα.\nΠως θα ολοκληρωθούν; Θα σας πούμε εμείς. Μην ξεχνάτε να κάνετε και εσείς προβλέψεις με το hashtag #TheCornerScores.\nΜπενφίκα – Ντόρτμουντ 1-1\nΠαρί Σεν Ζερμέν – Μπαρτσελόνα 1-2\nΜπάγερν Μονάχου – Άρσεναλ 3-1\nΡεάλ Μαδρίτης – Νάπολι 2-2\nΣτην τρίτη κατηγορία της Ισπανίας και τον αγώνα της Ποθουέλο με την Βιγιανουέβα ντελ Παρντίγιο, ο τερματοφύλακας έκρινε το αποτέλεσμα. Ο Σίλβα σκόραρε από την περιοχή του και πέτυχε το μοναδικό γκολ της αναμέτρησης. Πολλοί είπαν ότι βοήθησε ο άνεμος που είχε ταχύτητα 70 χιλιομέτρων την ώρα. Όπως και να έχει το γκολ ήταν εντυπωσιακό.


Αγγέλου: «Παίκτης για ΝΒΑ ο Λοτζέσκι, οι διαιτητές δεν είναι σε καλή κατάσταση» (VIDEO) Αγγέλου: «Παίκτης για ΝΒΑ ο Λοτζέσκι, οι διαιτητές δεν είναι σε καλή κατάσταση» (VIDEO)\nΑγγέλου: «Παίκτης για ΝΒΑ ο Λοτζέσκι, οι διαιτητές δεν είναι σε καλή κατάσταση» (VIDEO)\nΟ Βαγγέλης Αγγέλου μίλησε για την αποχώρηση του Ματ Λοτζέσκι και την απόδοση των διαιτητών\n03/06/2021 | 9:47\nO Βαγγέλης Αγγέλου αναφέρθηκε στην συνέντευξη τύπου στην αποχώρηση του Ματ Λοτζέσκι αλλά και για την κακή απόδοση των διαιτητών.\n«Για εμάς στην ΑΕΚ είναι μία πολύ σημαντική ημέρα. Είναι το τελευταίο παιχνίδι μίας μεγάλης μπασκετικής προσωπικότητας, του Ματ Λοτζέσκι και για εμάς είναι ιδιαίτερη στιγμή. Του ευχόμαστε ό,τι καλύτερο. Είναι ένας άνθρωπος που μέσα από το μπάσκετ έκανε οικογένεια, αγωνίστηκε μέσα από πολλές δυσκολίες. Ένας εξαιρετικός χαρακτήρας και παίκτης που θα μπορούσε εύκολα να παίξει στο ΝΒΑ, η ικανότητα του στο σουτ είναι εξαιρετική και τον ευχαριστούμε για όλη την προσπάθεια που έκανε στην ομάδα μας.


JUDAS PRIEST - Unleashed in the 70's - Rock Hard Greece Αφιερώματα Rock Hard Greece\nJUDAS PRIEST – Unleashed in the 70’s\nΑφιερώματα, Δημήτρης Τσέλλος\nJUDAS PRIEST. Ό,τι και να γράψει κανείς για το μεγαλείο τους δεν θα μπορεί να το αποτυπώσει στο χαρτί. Μια μπάντα που όρισε τον ήχο, επηρέασε και διαμόρφωσε τις εξελίξεις, «γέννησε» στρατιές ακολούθων που θέλησαν να λάβουν λίγη έστω από την αίγλη τους… Πόσα και πόσα δεν έχουν ειπωθεί για το μεγαλύτερο heavy metal συγκρότημα όλων των εποχών. Με την ευκαιρία της συμπλήρωσης σαράντα (ναι, πέρασαν τόσα) χρόνων από την κυκλοφορία του “Unleashed in the East – Live in Japan”, το οποίο και αποτελεί «αυλαία» για μια ολόκληρη εποχή, θελήσαμε μέσα από τούτες τις αράδες να παρουσιάσουμε όσο τον δυνατόν την σημασία, την αξία και εν τέλει το μεγαλείο της πρώτης, χρυσής περιόδου του Ιερέως. Χωρίς τετριμμένες δισκοπαρουσιάσεις και βαθμολογίες. Γίνεται όμως το πάθος και η λατρεία να χαλιναγωγηθούν και να γίνουν λέξεις;\nΑρχές των 70’s. Στο πρώτο μισό του. Heavy metal, με την έννοια που ξέρουμε από τα 80’s και μετά, δεν υπάρχει. Οι «Πατέρες» BLACK SABBATH έχουν δημιουργήσει, μαζί με ορισμένους άλλους μετρημένους στα δάκτυλα τους ενός χεριού, έναν νέο πρωτόγνωρο ήχο. Από τύχη ή ατυχώς, αν θέλετε, αλλά τα ξέρουμε αυτά. Ένα ατύχημα, ένα χαμηλότερο κούρδισμα, jamming πάνω σε blues κομμάτια, μια ετσιθελική εναντίωση στην flower power αισθητική που κυριαρχούσε ως τότε και εγένετο “heavy metal”. Κυρίως όμως «γεννήθηκε» το πρώτο του συνθετικό. Γιατί το δεύτερο, ήταν όπως απεδείχθη περίτρανα στην πορεία, υπόθεση κάποιων συμπολιτών τους, οι οποίοι έβαλαν τις βάσεις το 1976…\n…γιατί όχι το 1974, θα σκεφτεί κάποιος απολύτως λογικά. Η απάντηση είναι απλή: το πρωτόλειο “Rocka Rolla” με το οποίο έκαναν την εμφάνισή τους στα τότε δρώμενα οι JUDAS PRIEST ήταν «κάτι άλλο», ένα progressive rock/proto metal album το οποίο απλά…άνοιξε τον χορό, έστω και αν λυρικά αριστουργήματα σαν το “Run of the mill” (WISHBONE ASH παίξιμο με BLACK SABBATH χαρακτήρα) δεν γράφονται ούτε μετά από συμφωνία με τον ίδιο τον Διάβολο. Progressive rock αναφορές εις τη νιοστή, σαφέστατες επιρροές από την αντίστοιχη σκηνή της εποχής και φυσικά ουκ ολίγα στοιχεία από τους BLACK SABBATH, όταν τα riffs «βαραίνουν». Χωρίς δισολίες, χωρίς εξάρσεις, αφού δεν είχε έρθει η ώρα να γνωρίσει ο κόσμος την metal εκδοχή του περίφημου “double axe attack”. Εδώ τα κιθαριστικά θέματα είναι πολλές φορές «φευγάτα», «αεράτα»… ακούστε για παράδειγμα το σημείο του solo (λες και ήρθε από το “Argus”) στο προαναφερθέν αριστούργημα και θα καταλάβετε πολλά. Ο Ian Hill να παίζει με δάκτυλα αντί για πένα, γεμίζοντας τον ήχο και βγαίνοντας μπροστά; Ναι… σημάδι της εποχής, σημείο των καιρών, αλλά και απόδειξη του πόσο καλός μπασίστας ήταν και είναι. Και ας θυσίασε το τεχνικό του παίξιμο στον βωμό του “in your face” ήχου αργότερα, από το 1980 και μετά, αφού περίπου το απαιτούσε η ολοένα και αυξανόμενη επιθετικότητα στον χώρο. Ποια είναι όμως η μεγαλύτερη «δωρεά» τούτου του δίσκου; Σαφέστατα ο τρόπος με τον οποίο μας «συστήθηκε» ο Halford, ως ένας «μαθητής» του συνονόματού του Plant, αλλά με ξεκάθαρη θέληση και δυνατότητα να τον ξεπεράσει. Τα πρώτα δείγματα της θεϊκής φωνής του εκλαμβάνονται στην prog σουίτα “Winter – Deep freeze – Winter retreat – Cheater”, το τελικό του κρεσέντο στο “Run of the mill” όμως είναι αυτό που μαρτυρά τα πάντα. Κρίμα που δεν ακούσαμε και το έπος “Caviar and meths” στην κανονική του μορφή. Ψάξτε το από τον Al Atkins και το προσωπικό του σχήμα, πρώτο τραγουδιστή του group, και γνωρίστε ένα καλά κρυμμένο κειμήλιο των 70’s, έστω και τώρα.\nΗ συνέχεια του “Sad wings of destiny”, το 1976, ανοίγει τις πύλες για μια μεγαλειώδη ηχητική παρέλαση που θα τους χάριζε ακριβοδίκαια το μετέπειτα status τους. Ποιο είναι το πρώτο πράγμα που καταλαβαίνει κανείς με το παρθενικό άκουσμα του “Sad wings…”; Το ότι ο ήχος έχει προχωρήσει πολλά βήματα μπροστά. Ακριβώς εδώ υπήρχε η πραγματική μαγεία των JUDAS PRIEST στα 70’s. Κυκλοφόρησαν δίσκους οι οποίοι είχαν λίγα κοινά στοιχεία ο ένας με τον άλλον και πάντα έθεταν τον πήχη ψηλότερα. Πάντα καινοτόμοι, πάντα ρηξικέλευθοι, κρατούσαν κάποια στοιχεία ως «βάση» και πάνω τους «έχτιζαν» το νέο, το «φρέσκο». Η πρώτη εμφάνιση του περιβόητου double axe attack που αναφέραμε πιο πάνω, σε metal εκδοχή, είναι γεγονός. Καλώς μας ήρθε. Άλλη μια πρωτοπορία, καθώς μπορεί οι THIN LIZZY, KISS, U.F.O, BLUE OYSTER CULT και WISHBONE ASH για παράδειγμα να είχαν και αυτοί «εντρυφήσει στο άθλημα», όμως μην ξεχνάμε πως α) δεν έπαιζαν heavy metal και β) πλην των πρώτων, δεν είχαν την τεχνοτροπία των JUDAS PRIEST στην «σταυροβελονιά». Στο σημείο αυτό εννοείται πως θα ήταν ανεπίτρεπτο να μην αναφερθεί η επιρροή της Αδύνατης Σαύρας στην διαμόρφωση του κλασσικού διπλού κιθαριστικού ήχου, μια επιρροή που γιγαντώθηκε στα χρόνια που ακολούθησαν. Το πόσο «ευλόγησαν» ή κατά άλλους τον δημιούργησαν, όπως τον αγαπήσαμε, μπορεί να παρουσιαστεί μόνο σε μερικές χιλιάδες λέξεις και κάποια στιγμή θα γίνει κι αυτό. Επιστροφή στον δίσκο μας και στα “Dreamer deceiver” και “Epitaph”, δύο progressive rock ελεγείες που θα μπορούσαν άνετα να πρωταγωνιστούν στο “Rocka Rolla”, είναι παράλληλα και ο μόνος συνδετικός κρίκος των δύο δίσκων. Riffs βαραίνουν, ταχύτητες ανεβαίνουν (“Tyrant”), το heavy metal αποκτά την ταυτότητά του πια. Με τρόπο εμφατικό, σχεδόν πανηγυρικό και εννοείται και θεατρικό (“The Ripper”). Το NWOBHM από την άλλη αποκτά ένα άλμπουμ – εικόνισμα μπροστά από το οποίο θα προσεύχεται νυχθημερόν, στην κεντρική Ευρώπη νιώθουν τις δονήσεις και στην άλλη όχθη του Ατλαντικού κρατούν σημειώσεις. Να αναφέρω κάτι για το κομμάτι που ανοίγει τον δίσκο; Χρειάζεται;\nΟ χρόνος κυλά, μπαίνει το 1977 και έρχεται μαζί του το “Sin after sin”. Μόλις ένας χρόνος έχει περάσει από το αριστουργηματικό “Sad wings…” και το λογικό θα ήταν, βλέποντας νέο δίσκο τόσο γρήγορα, να τον θεωρήσεις ως τα «απομεινάρια» του προκατόχου του. Αυτό όμως δεν ισχύει στην περίπτωση των Βρετανών ηρώων. Πως μπορεί ένα άλμπουμ να κάνει συνέχεια «μπρος – πίσω» και παρόλα ταύτα να προχωρεί μόνο μπροστά και μάλιστα γρήγορα; Μπερδευτήκατε, έτσι; Απλό είναι. Οι JUDAS PRIEST εδώ παίρνουν τις «ρίζες» τους και τις εκμοντερνίζουν. Πως αλλιώς μπορεί δηλαδή κανείς να περιγράψει τις QUEEN, KING CRIMSON, THIN LIZZY και LED ZEPPELIN εμφανέστατες αναφορές μέσα σε ένα ξεκάθαρο μεταλλικό «καλούπι»; Το τιτάνιο “Sinner” μαγεύει με όλη την σημασία της λέξης, χωρίς εισαγωγικά και χωρίς επεξηγήσεις, σε κάθε του πτυχή. Αν στο “Victim of changes” ο Halford έθεσε (και θέτει ακόμη) τα standards στα οποία πρέπει να κινείται κάθε μα κάθε heavy metal τραγουδιστής, σε τούτο το έπος θα μπορούσε κανείς να πει πως ολοκληρώνει το οικοδόμημα. Το rhythm section των Hill και Simon Phillips (έπαιξε ως γνωστόν μόνον ως studio session μουσικός για να βοηθήσει το σχήμα να ολοκληρώσει τις ηχογραφήσεις) μόνο ως «άριστο» θα ήταν δίκαιο να χαρακτηριστεί. Ακούστε την δίκαση και την εν γένει τεχνική του μεταξύ άλλων drummer των TOTO, ASIA, Satriani, Sherinian, Schenker και συγκρίνετέ την μόνο με αυτή του Cozy στο “Rising”. Ξεχωριστή αναφορά του αρμόζει, και ξεχωριστή θέση στην καρδιά κάθε οπαδού της μπάντας. Στην άλλη όχθη του Ατλαντικού είπαμε πιο πάνω πως κρατούσαν σημειώσεις με το “Sad wings…”, αλλά εδώ στο άκουσμα του “Let us prey – call for the priest” μάλλον τα μολύβια θα πήραν φωτιά. Για ρωτήστε και τους RIOT… Κιθαριστικό ντελίριο, ορίζει ήχους, διαμορφώνει νέα είδη, επιβάλλει τις εξελίξεις με τον τρόπο του. Όπως και το πιο heavy κομμάτι που είχαμε ακούσει από την μπάντα ως τότε, το “Dissident aggressor”. Όπως και ολόκληρο το άλμπουμ στο κάτω – κάτω. Αν βοηθούσε και λίγο περισσότερο ο Roger Glover στην παραγωγή όλα θα αγκάλιαζαν την τελειότητα. Ήχος-διαμάντι μεν, αλλά όχι το «ξυράφι» που επιζητούσε η μπάντα…\n… ένα «ξυράφι» που ήρθε σε μόλις έναν χρόνο και μάλιστα εις διπλούν! Μέσα σε μια χρονιά δύο τέτοιους δίσκους μόνο μπάντες σαν τους JUDAS PRIEST μπορούσαν να κυκλοφορήσουν και το κατάφεραν την περίοδο της ακόρεστης δημιουργίας και της άκρατης έμπνευσης. Στις μέρες μας κάτι τέτοιο φαντάζει όχι δύσκολο, αλλά ειλικρινά από άλλο πλανήτη. Τα “Stained class” και “Killing machine” (με τίτλο “Hell bent for leather” για τους Αμερικανούς) είδαν το φως με διαφορά λίγων μηνών και οι Dennis McKay και James Guthrie αντίστοιχα, σε συνεργασία με την μπάντα, «βγάζουν» επιτέλους προς τα έξω αυτόν τον «αιχμηρό» ήχο που τόσο ήθελε το συγκρότημα από τον Roger Glover, ο οποίος βέβαια, δυστυχώς, αδυνατούσε να καταλάβει το όραμα του “Sin after sin”. Την σημασία που άνετα θα είχε το “Sin after sin” την αποκτούν λοιπόν τα (τότε) νεότευκτα άλμπουμ κυρίως λόγω παραγωγής. Τι σου είναι κάποια κουμπιά… αλλάζουν τη ροή των εξελίξεων! Εδώ ανοίγει ο δρόμος για…τα πάντα λέτε; Το λες και έτσι. Το speed metal και το thrash λαμβάνουν το «χρίσμα» πρώτιστα από εδώ, και μετά από τους MOTORHEAD και VENOM. Στην ερώτηση «γιατί;» η απάντηση είναι “Exciter”, φίλε μου. Το επιθετικό του πρόσωπο, η διπλομποτιές του Binks, οι τσιρίδες, όλα αποτέλεσαν όχι δάνειο, αλλά κληρονομιά για το πρώτο χρονολογικά επιθετικό είδος που δημιουργήθηκε στο heavy metal. Δεν είναι τυχαίο πως αν κοιτάξεις τις άπειρες διασκευές σε τραγούδια του συγκροτήματος, η πλειοψηφία των speed/thrash (και γενικά των ακραίων) μπαντών προτιμά υλικό από το 1980 και πίσω. Από εδώ εμπνεύστηκαν οι ACCEPT το έπος του “Fast as a shark”, το οποίο αποτέλεσε και αυτό με την σειρά του «φάρο λαμπρό». Σε τούτο το άλμπουμ είχαν κάνει διατριβή για να μεγαλουργήσουν νωρίτερα με το “Breaker”. Το έμφυτο «σκοτάδι» του πρώτου δίσκου της δυάδας αν και φάνταζε διαφορετικό από την «μαυρίλα» των BLACK SABBATH, θα μπορούσε (και το έκανε) να επηρεάσει εξίσου τις πιο «αφώτιστες» πτυχές των απανταχού επιγόνων και να τις οδηγήσει στο προσκήνιο. Δηλαδή τι άλλο να σου πω; Άκουσε το “Melissa” και θα ακούσεις ατόφιο το “Stained class”. Κάνε το ίδιο με το “Show no mercy”. Ή με τους πρώιμους AGENT STEEL, EXCITER, RAZOR και γενικά το speed metal των αρχών του ‘80…\nΤα «ξυράφια» που λέγαμε όχι μόνο βγαίνουν, αλλά αναβαθμίζονται σε δρεπάνια στις ρόδες του άρματος των JP, θερίζοντας με τα riffs των “Stained class”, “Saints in Hell” (αιώνιο αριστούργημα), “Hell bent for leather” και “Running wild”. Το NWOBHM βρίσκει τον ήχο που θα λατρέψει και από εδώ παίρνουν σημειώσεις μέχρι και οι IRON MAIDEN, τις οποίες θα χρησιμοποιήσουν στο ντεμπούτο τους μαζί με αυτές των THIN LIZZY και U.F.O. Σαν θελήσουμε να βάλουμε στο κάδρο μιας JUDAS PRIEST συζήτησης το “Iron Maiden”, το “Delivering the goods” επί παραδείγματι μα και το “The Green Manalishi” όπως και το επιμεταλλωμένο rock της παρέας του Lynott στο “Rock forever” αποτελούν τρανές αποδείξεις και στέρεα επιχειρήματα. Η περιοδεία δε της Σιδηράς Παρθένου (η πρώτη από τις δύο αν θυμάμαι καλά) ως support των Ιερέων, μόνο θετικά είχε να τους δώσει. Εδώ θέτονται και νέα δεδομένα όσον αφορά το πώς πρέπει να ακούγεται ο heavy metal τραγουδιστής από δω και στο εξής, με τον Halford να κάνει ολικό restart, να ξεπερνά τον εαυτό του και τα όρια του “Sin after sin” και να φτάνει την φωνή του στα άκρα για πρώτη φορά (η επόμενη θα ήταν στην περιοδεία του “Ram it down” όπου θα ακουγόταν πραγματικά εξωγήινος). Κομβικό σημείο στην εξέλιξη του metal και το “Beyond the realms of death”, το οποίο εκτίνει σε νέα άκρα την τεχνοτροπία και την φιλοσοφία του “Run of the mill”, του “Victim of changes” και του “Here comes the tears”. Ίσως το πρώτο σπονδυλωτό, επικό, καθαρό heavy metal κομμάτι με τέτοια κορύφωση, αφού ως τότε βρίσκαμε αυτή την δομή μονάχα σε hard rock αριστουργήματα σαν το “Stairway to Heaven”. Συγκρινόμενα τα δυο τους, το “Killing machine” είναι αναμφίβολα ένα θεάρεστο καρφωτό δεκάρι, το “Stained class” όμως είναι για τον γράφοντα (αλλά και όπως ανακαλύπτω μέρα με την ημέρα και για άλλον κόσμο) ο σημαντικότερος και καλύτερος δίσκος τόσο των JP, όσο και της 70’s heavy metal σκηνής. Σαν ήχος, σαν εικόνα και σαν επιρροή.\nΌλα αυτά βέβαια έπρεπε να αποδειχτούν και στην σκηνή, στο καθαρτήριο της μουσικής, και εδώ ήρθε η ώρα να μπει στο παιχνίδι η αφορμή για αυτό το κείμενο. Μεταφερόμαστε λοιπόν νοητά στην Ιαπωνία, τον Φεβρουάριο του 1979. H μεγαλύτερη heavy metal μπάντα που είδε ποτέ το φως του ήλιου αποβιβάζεται στην Μέκκα της Άπω Ανατολής με σκοπό να δρέψει τους καρπούς των προηγουμένων τεσσάρων ετών και να τους μετουσιώσει σε ένα ζωντανά ηχογραφημένο μανιφέστο του τι σημαίνει, τι είναι και πως πρέπει όχι απλά να ακούγεται το καθάριο heavy metal, αλλά και να…φαίνεται. Η αρχή είχε γίνει στο “Killing machine” (δες το video clip του “Rock forever”) αλλά το αποτέλεσμα ολοκληρώνεται με/σε τούτο το μνημείο. Ναι, στο “Unleashed in the East – Live in Japan” και τυπικά τα όποια βαμβακερά, λινά ή και γω δεν ξέρω τι ρούχα, μπαίνουν στην ντουλάπα και λανσάρεται επιτυχημένα το αιώνιο, trademark metal ντύσιμο. Δερμάτινη αμφίεση, μεταλλικά αξεσουάρ, Douglas MacArthur γυαλί, μηχανές, όλα ορίζουν ένα μεγάλο μέρος της μεταλλικής κουλτούρας. Γιατί πάντα το οπτικό του θέματος θα συμβαδίζει με το ακουστικό, όσα χρόνια και να περάσουν.\nΚαι τι δεν έχει γραφτεί για τις δύο αυτές εμφανίσεις στο Koseinenkin Hall και στο Nakano Sunplaza Hall του Tokyo, στις 10 και 15 Φεβρουαρίου αντίστοιχα. Η αλήθεια γνωστή πια από την ίδια την μπάντα. Η μουσική live στην σκηνή, τα φωνητικά live στο studio. «Απάτη!» θα φωνάξουν οι κακεντρεχείς. «Πηγαίνετε να δείτε bootlegs από εμφανίσεις της ιδίας περιόδου και μετά μιλήστε», θα απαντήσω εγώ. Η μουσική διατηρείται ως έχει, ο Ροβέρτος θα πει τα κομμάτια μια και έξω στο studio για να είναι το αποτέλεσμα τέλειο (στις κανονικές συναυλίες τραγούδησε με μόλυνση στον λαιμό – ΚΑΝΤΟ ΚΑΙ ΕΣΥ ΜΕΓΑΛΕ) και αλήθεια, αν μπορούσα να δω ένα, ΕΝΑ live των JP, θα ήθελα μόνον αυτή η απόδοση να «ζωντανέψει» μπροστά μου. Καμία άλλη. Βασικά, για να μιλήσω και να τα πω όπως τα νιώθω, δεν με νοιάζει αν το άλμπουμ αυτό είναι κατά ένα ποσοστό «κατασκευασμένο». Λες και δεν είναι όλα ΜΑ ΟΛΑ τα live albums «πειραγμένα» κατόπιν εορτής. Αυτό που κρατώ είναι η επιλογή των κομματιών, η απόδοση της μπάντας που δεν έχει αντίπαλο και το γεγονός πως όταν θέλω να ακούσω 70’s JUDAS PRIEST, παίρνω αυτόν τον δίσκο και είμαι καλυμμένος. Γιατί αν κάποτε οι «ζωντανοί» δίσκοι είχαν τον ρόλο του “best of” μιας συγκεκριμένης περιόδου και είχαν επωμιστεί την αποστολή να σε βάλουν στο κλίμα της, ειδικά μετά την επανακυκλοφορία του με το επιπρόσθετο 7’’ που δεν ενσωματώθηκε τότε, το “Unleashed…” παίρνει σε αυτό άριστα.\nΤο “Sinner” και το “Victim of changes” ξεδιπλώνουν ολόκληρο το μεγαλείο τους, μέσα από μια τέλεια παραγωγή δια χειρός Tom Allom που τα «σέβεται» και τους «στρώνει χαλί». Οι διασκευές στα “The Green Manalishi (with the two-pronged crown)” και “Diamonds and rust” μετά από ΑΥΤΕΣ τις εκτελέσεις ανήκουν και με την βούλα πλέον στο πάνθεον με τις καλύτερες όλων των εποχών, πιθανότατα δε ηγούνται των υπολοίπων. Ένα μεταμορφωμένο “Genocide”, ένα “Delivering the goods” ακόμη (!) πιο δυναμικό και ένα συγκλονιστικό “Beyond the realms of death” κάποιες από τις φωτεινότερες «λάμψεις» που σε «τυφλώνουν» καθώς ακούς έναν δίσκο που «τερματίζει» την κάθε heavy metal έννοια. Οι κιθάρες ως ένα σώμα, πιο «απειλητικές» από ποτέ, μια μπάντα που τρομάζει με την ακμή της, ο τεράστιος jazz-ίστας Les Binks να κλέβει την παράσταση, το απόλυτο heavy metal show μέσα σε μία ώρα μουσικής η οποία επεκτείνεται στα 85 λεπτά μετά την πρόσφατη επανακυκλοφορία. Καμία πένα δεν θα μπορέσει ποτέ να αποδώσει γλαφυρά το μεγαλείο αυτής της μπάντας, εκείνη την εποχή. Ίσως να το κατάφεραν τα ονόματα των κομματιών που, μαζί με άλλα από την μετέπειτα καριέρα των JP, «βάπτισαν» μπάντες που ακολούθησαν. SINNER, EXCITER, RIPPER, TYRANT, DECEIVER, STARBREAKER, RUNNING WILD, INVADER, SAVAGE…\nΣαράντα χρόνια “Unleashed in the East – Live in Japan” λοιπόν. Σαράντα χρόνια από την κυκλοφορία του – για πολλούς – καλύτερου live album όλων των εποχών. Ενός άλμπουμ που συνοψίζει μια λαμπρή καριέρα η οποία, ω του θαύματος, θέριεψε ακόμη περισσότερο στα χρόνια που ακολούθησαν. Ενός άλμπουμ που μαζί με εξίσου μυθικούς συνοδοιπόρους του (οποιαδήποτε αναφορά ονομάτων εν είδει λίστας είναι περιττή) συμπυκνώνει την υπόθεση “heavy metal 70’s” με εξαίρετα αποτελέσματα. Η μαγεία της metal δεκαετίας του ’70 στα ηχεία μας, τι άλλο να ζητήσει κανείς; Χρόνια πολλά δισκάρα, χρόνια πολλά μπαντάρα. PRIEST FOR LIFE!\nΥΓ: Κάποτε έκανα το εξής: έβαλα να ακούσω τα “Strangers in the night” – “Tokyo tapes” – “Live & Dangerous” – “Unleashed…” με αυτήν ακριβώς την σειρά. Κάντε το και εσείς. Εκτός του ότι θα διαπιστώσετε πως η ηχητική αλληλουχία είναι απίθανη, την επόμενη φορά που κάποιος σας πει πως το heavy metal είναι υπόθεση των 80’s, θα έχετε υλικό να του το τρίψετε στην μούρη.\nTags: Glenn Tipton, heavy metal, Judas Priest, K.K. Downing, Les Binks, Rob Halford, Simon Phillips, Tom Allom\nPrevious PostPRIMORDIAL – The complete guide to their discography\nNext Post PLANET OF ZEUS – “Faith in Physics” (Heavy Psych Sounds Records)\nJUDAS PRIEST – “Turbo” – Worst to best\nRelease Festival: Νέα ημερομηνία για τους JUDAS PRIEST, το 2022\nINTELLIGENT MUSIC PROJECT VI – “The creation” (Self-Financed)\nJUDAS PRIEST – “Sad wings of destiny” – Worst to best\nGLENN TIPTON: Πούλησε το 50% των δικαιωμάτων του στη Reach Music Publishing\nA day to remember… 26/2 [JUDAS PRIEST]\nSPITFIRE: Ο τρίτος δίσκος των θρύλων του ελληνικού metal, βγαίνει από τη No Remorse Records\nTHE INSIDER – 13+5 unknown stories about “Black Sabbath” debut album\nJUDAS PRIEST – “Stained class” – Worst to best


Monopol Frankfurt am Main Hotel Monopol Frankfurt am Main Monopol Francfort-sur-le-Main Monopol Fráncfort del Meno Monopol Francoforte sul Meno Monopol Frankfurt am Main Português Svenska Dansk Čeština Magyar Monopol Frankfurt nad Menem Ελληνικά ホテル モノポール フランクフルト 简体中文 한국어 Monopol Франкфурт-на-Майне עברית Türkçe عربي\nΤο Monopol είναι ξενοδοχείο 4- αστέρων που προσφέρει υποαλλεργικά δωμάτια και τζακούζι. Καταλαμβάνοντας 4-όροφο κτίριο σε αρχαίο στιλ, το ξενοδοχείο ανακαινίστηκε το 2000.\nΟι επισκέπτες θα φτάσουν σε Historical Museum Frankfurt am Main μόλις σε 15 λεπτά με τα πόδια. Το κέντρο της Φραγκφούρτης απέχει 2 χλμ από το κατάλυμα.\nΤο παραδοσιακό ξενοδοχείο προσφέρει γρήγορη πρόσβαση σε τράπεζες, εμπορικές εκθέσεις και εκθεσιακά κέντρα.\nΤο κατάλυμα έχει άνετα δωμάτια όπως business twin room for single use, standard twin room for single use και μονόκλινο δωμάτιο business που διαθέτουν δορυφορική τηλεόραση, φούρνο μικροκυμάτων, χώρο τραπεζαρίας, εξοπλισμό σιδερώματος και τηλέφωνο διεθνών κλήσεων. Όλα τα μπάνια προσφέρουν σεσουάρ, δωρεάν προϊόντα περιποίησης και μπουρνούζια.\nΤο πρωί για επισκέπτες σερβίρεται πολυτελές πρωινό με μπουφέ. Το εποχικό εστιατόριο προσφέρει νόστιμα πιάτα διεθνούς κουζίνας. Το λόμπι μπαρ παρέχει σνακ και φρούτα καθώς και ζεστά ποτά.\nΒρίσκεται σε απόσταση μόλις 5 λεπτών με τα πόδια από το σταθμό του μετρό Festhalle / Messe και 100 μέτρων από τη στάση του τραμ Platz der Republik. Χάρη στην απόσταση 15 χλμ από το αεροδρόμιο Frankfurt International (rhein-main), θα σας χρειαστούν περίπου 20 λεπτά οδικώς για να φτάσετε.\nΤο Monopol προσφέρει στους επισκέπτες του συσκευή προβολής διαφανειών, προβολέα ταινιών και οθόνη προβολής, καθώς και υπηρεσία σιδερώματος, βοήθεια σχετικά με ξεναγήσεις / εύρεση εισιτηρίων και υπηρεσία shopping.\nΤο ξενοδοχείο παρέχει στους πελάτες κούνιες, kid's club και αίθουσα παιχνιδιών.\nΒασισμένο σε 2741 κριτικέσ


Νέο σκάνδαλο στην EUROVISION- Λάθος βαθμολογία και από άλλη χώρα- Επηρέασε σημαντικά το αποτέλεσμα\nΑναστατώνουν οι Κύπριες πρωταγωνίστριες του Τατουάζ με το καυτό τους μπικίνι – ΦΩΤΟΓΡΑΦΙΕΣ\nΧρ. Αριστοτέλους: Έτρεχε στο σαλόνι να δει την εκπομπή – Επικές οι αντιδράσεις της– VIDEO\nΑκόμα ένα λάθος στην βαθμολογία της Eurovision 2019 είδε το φως της δημοσιότητας και κάνει το γύρο του διαδικτύου.\nΣΧΕΤΙΚΟ ΑΡΘΡΟ: Απίστευτη ανατροπή – Σε υψηλότερη θέση η Κύπρος στην Eurovision μετά από διόρθωση ανθρώπινου λάθους\nΣυγκεκριμένα, ένα λάθος στο televoting της Ιταλίας στέρησε από τους Λιθουανούς τους βαθμούς που χρειάζονταν για να πάρουν μία θέση στον τελικό.\nΗ Ιταλία, η οποία φέτος εκπροσωπήθηκε από τον Mahmood και το τραγούδι “Soldi” και κατέκτησαν την δεύτερη θέση, στον Β' Ημιτελικό του μουσικού διαγωνισμού έδωσαν λάθος βαθμολογία, σύμφωνα με τον τηλεοπτικό σταθμό RAI.\nΟι Ιταλοί είχαν κατατάξει την Λιθουανία στη 10η θέση, όμως στον πίνακα αποτελεσμάτων δεν εμφανίστηκε ποτέ ο ένας πόντος που θα έπαιρνε η χώρα.\nΑυτός ο ένας πόντος θα τους είχε στείλει στον τελικό, καθώς με 94 ψήφους στη βαθμολογία, θα ισοβαθμούσαν με τη Δανία.\nΚατά την ισοβαθμία, θα έπαιρναν το εισιτήριο για τον τελικό, καθώς στο televoting ήταν καλύτεροι σε σχέση με τους Δανούς, που κατετάγησαν στη δωδέκατη θέση.\nΑυτή η αποκάλυψη φυσικά προκάλεσε την αντίδραση της Λιθουανικής τηλεόρασης LRT με τον αρχηγό της Λιθουανικής αποστολής να δηλώνει χαρακτηριστικά: «Η κατάσταση είναι πραγματικά ενδιαφέρουσα. Εμείς, ως ραδιοτηλεοπτικός φορέας, έχουμε υποστεί ηθική και βαθμολογική αδικία. Ενδέχεται να έχουμε επαρκείς πληροφορίες για να αναγνωριστεί αυτό το σφάλμα. Ωστόσο, ο τραγουδοποιός και ο ερμηνευτής θα μπορούσε να απαιτήσει σημαντική οικονομική αποζημίωση. Όταν το τραγούδι ακούγεται σε τόσο μεγάλο ακροατήριο, η ανταμοιβή του συγγραφέα για την αναπαραγωγή του τραγουδιού δύο φορές είναι σημαντικά υψηλότερη από όταν ακούγεται μόνο μία φορά».\nΟ τραγουδιστής Jurij Veklenko που εκπροσώπησε την χώρα είπε: «Έκανα ό, τι μπορούσα, αλλά ότι έγινε, έγινε. Όσοι ήταν στο τελικό ήταν άξιοι γι’αυτό, και δεν βλέπω τον λόγο να τους χτυπήσω άσκοπα ή να τους στερήσω τη θέση τους στον βαθμολογικό πίνακα».\nΝα θυμίσουμε πως πριν λίγες ημέρες η Λευκορωσία τιμωρήθηκε και αφαιρέθηκε η ψηφοφορία της λόγω διαρροής των αποτελεσμάτων και έφερε μεγάλη αλλαγή στον τελικό βαθμολογικό πίνακα.\nΧριστιάνα Αρτεμίου – Έκανε «ρεζιλίκια» στο εκλογικό κέντρο που πήγε να ψηφίσει\nEUROVISION: Ολοκληρώθηκε το διαγωνιστικό κομμάτι- Αυτά είναι τα μεγάλα φαβορί για την νίκη


Πατητή Τσιμεντοκονία vs Απλή Τσιμεντοκονία: Ποιες οι Διαφορές; | Douleutaras\nΗ χρήση τσιμεντοκονίας στη διακόσμηση του σπιτιού είναι μια τάση που γίνεται όλο και πιο δημοφιλής. Φυσικά, εδώ και πολλά χρόνια χρησιμοποιείται σαν γέμισμα και τεχνική λείανσης των επιφανειών. Ωστόσο, πέρα από την απλή τσιμεντοκονία, υπάρχει και η πατητή τσιμεντοκονία, μια αρχαία ελληνική τεχνική.\nΗ πατητή τσιμεντοκονία είναι κατεξοχήν τεχνική διακόσμησης και όχι τόσο τεχνική για μερεμέτια. Η άνοδος της τον τελευταίο καιρό ενδέχεται να είναι αποτέλεσμα της ανάδειξης του μινιμαλιστικού και του βιομηχανικού στυλ διακόσμησης.\nΜε άλλα λόγια, τα 2 αυτά στυλ διακόσμησης έχουν σαν αρχή την απλότητα.\nΑλλά γιατί η τσιμεντοκονία θεωρείται τόσο κατάλληλη να υποστηρίξει τα συγκεκριμένα στυλ; Ένας βασικός λόγος είναι πως συνηθίζεται να είναι μονοκόμματη, χωρίς αρμούς και διαφοροποιήσεις στο χρωματισμό της. Είναι, δηλαδή, σε όλη της την έκταση ένα συγκεκριμένο χρώμα, κάτι που μειώνει τις αντιθέσεις και το “θόρυβο” της πολυχρωμίας.\nΜήπως θα ήθελες να μάθεις μερικές βασικές διαφορές της απλής και της πατητής τσιμεντοκονίας;\nΠοιες είναι οι διαφορές ανάμεσα στην απλή & την πατητή τσιμεντοκονία;\n#1 Σύσταση του μείγματος\nΗ απλή τσιμεντοκονία είναι ένα κονίαμα με βασικό υλικό το τσιμέντο. Όπως είναι γνωστό, το τσιμέντο χρησιμοποιείται και για την κατασκευή σκυροδέματος. Το σκυρόδεμα είναι ένα πολύ ανθεκτικό υλικό, το οποίο χρησιμοποιείται περισσότερο για την υψηλή του αντοχή, παρά για την αισθητική του αξία. Ωστόσο, σε κάποιες περιπτώσεις παρατηρείται η χρήση σκυροδέματος και για τη διακόσμηση σπιτιού. Για παράδειγμα, μπορεί κανείς να επενδύσει το πάτωμα με πλακάκια από σκυρόδεμα σε ένα δωμάτιο που δέχεται μεγάλη καταπόνηση.\nΑπό την άλλη πλευρά, η πατητή τσιμεντοκονία δεν περιέχει τσιμέντο. Τα βασικά συστατικά της είναι θηραϊκή γη, κεραμάλευρο, χαλαζιακή άμμος και υδράσβεστο. Η τεχνική αυτή έχει τις ρίζες της στην ελληνική αρχαιότητα, ξεκινώντας από τα νησιά στο Αιγαίο πέλαγος. Φυσικά, είναι πολύ πιθανό να έχεις συναντήσει την τεχνική αυτή, αν έχεις κάνει διακοπές στα νησιά μας.\nΑκόμα κι αν δεν το έχεις προσέξει, ή αν δε γνώριζες πώς είναι, είναι γεγονός ότι η πατητή τσιμεντοκονία είναι μια δημοφιλέστατη τεχνική για πολυτελή ξενοδοχεία.\n#2 Χρήση κάθε είδους τσιμεντοκονίας\nΠαρόλο που οι δύο τεχνικές έχουν περίπου την ίδια ονομασία, εντούτοις συνηθίζεται να χρησιμοποιούνται με εντελώς διαφορετικό τρόπο. Η απλή τσιμεντοκονία χρησιμοποιείται ευρέως σαν υλικό που επιδιορθώνει επιφάνειες. Κοινώς, η χρήση του βασίζεται στο να καλύπτει σωλήνες και να λειαίνει επιφάνειες, έτσι ώστε να τοποθετηθούν πλακάκια πάνω στις επιφάνειες. Δε συνηθίζεται να χρησιμοποιείται σαν τελικό υλικό που ο καθένας μπορεί να δει σε μια διακόσμηση.\nΑντιθέτως, η πατητή τσιμεντοκονία έχει καθαρά αισθητικό ρόλο. Η πατητή τσιμεντοκονία σε μπάνιο, σε υπνοδωμάτιο, ακόμα και σε σαλόνι, χρησιμοποιείται για δάπεδα, τοίχους, ή και μεμονωμένες επιφάνειες. Ωστόσο, είναι πιθανό να χρειαστεί να λειανθούν οι επιφάνειες με απλή τσιμεντοκονία, ώστε να τοποθετηθεί η πατητή με το σωστό τρόπο. Με αυτή τη λογική, οι 2 τεχνικές δεν είναι ανταγωνιστικές, αλλά συμπληρωματικές. Με άλλα λόγια, είναι πιθανό να χρειάζονται και οι 2 για ένα τέλειο αποτέλεσμα.\n#3 Φιλικότητα προς το περιβάλλον\nΣήμερα, για να θεωρείται μια τεχνική διακόσμησης άρτια, είναι καλό να λαμβάνεται υπόψιν και η φιλικότητα των υλικών της προς το περιβάλλον. Ταυτόχρονα, κυριαρχεί μια σαφής τάση για επιλογή ελληνικών προϊόντων, όχι μόνο για λόγους υποστήριξης των εγχώριων προϊόντων, αλλά και για οικονομικούς λόγους και για την προστασία του περιβάλλοντος.\nΒλέπεις, η πατητή τσιμεντοκονία κατασκευάζεται από οικολογικά υλικά, τα οποία, συνήθως, μπορούν να βρεθούν στη χώρα μας. Έτσι, τα μεταφορικά έξοδα και η μόλυνση που προκύπτει από τη διαδικασία μεταφοράς είναι αρκετά μικρά. Μάλιστα, θεωρείται πως η πατητή τσιμεντοκονία χρησιμοποιεί πιο οικολογικά υλικά από τις περισσότερες τεχνικές που κυριαρχούν στο χώρο της διακόσμησης σπιτιών. Δεν είναι ένας εξαιρετικά σημαντικός παράγοντας που μπορεί να σε κάνει να εξετάσεις την επιλογή αυτής της τεχνικής;\n#4 Τιμή αγοράς\nΣυγκριτικά με άλλα οικοδομικά υλικά που μπορεί να χρειαστεί να καταφθάσουν από το εξωτερικό, η πατητή τσιμεντοκονία κοστίζει λιγότερο. Όσο για τη σύγκριση με την απλή τσιμεντοκονία, είναι δύσκολο να κάνουμε μια ικανοποιητική σύγκριση, καθώς ο τρόπος χρήσης των δύο τεχνικών είναι πολύ διαφορετικός. Όπως αναφέρθηκε προηγουμένως, η απλή τσιμεντοκονία χρησιμοποιείται, κυρίως, για τεχνικούς λόγους, ενώ η πατητή για αισθητικούς λόγους. Έτσι, η ποσότητα που χρειάζεσαι από καθεμία είναι διαφορετική, με αποτέλεσμα να έχει διαφορετικό κόστος.\nΣε κάθε περίπτωση, από οικονομικής απόψεως, θεωρείται πως η πατητή τσιμεντοκονία είναι γενικά μια συμφέρουσα τεχνική διακόσμησης. Πέρα από το γεγονός ότι χρησιμοποιεί εγχώρια υλικά, έχει και ελάχιστες ανάγκες συντήρησης. Για παράδειγμα, είναι αδιάβροχη και δεν απορροφά την υγρασία. Συνεπώς, σε βοηθά να γλυτώσεις από το σχηματισμό μούχλας, κάτι που μακροπρόθεσμα θα σου εξοικονομήσει χρήματα από ειδικούς καθαρισμούς και βαψίματα κατά της μούχλας.\n#5 Αισθητική αξία\nΗ απλή τσιμεντοκονία δεν επιλέγεται σαν τεχνική για την αισθητική της αξία. Δε συνηθίζεται να λαμβάνει διάφορους χρωματισμούς, ούτε σχέδια στην επιφάνεια της. Είναι καθαρά μια χρηστική τεχνική, η οποία είναι απαραίτητη για να τοποθετηθούν ομαλά τα τελικά υλικά, τα οποία ορίζουν και τη διακόσμηση του σπιτιού σου. Στον αντίποδα, η πατητή τσιμεντοκονία έχει υψηλή αισθητική αξία. Πέρα από την κομψή, λεία υφή της, σήμερα μπορείς να τη βρεις στην αγορά μια μεγάλη ποικιλία χρωμάτων, τα οποία μπορούν να ικανοποιήσουν και τους πιο απαιτητικούς.\nΩστόσο, δεν είναι απαραίτητο να προτιμήσεις την αυστηρά μονόχρωμη πατητή τσιμεντοκονία. Μπορείς να επιλέξεις να κάνει κυματισμούς και ιδιαίτερα σχέδια, τα οποία θα διαμορφώσουν τη διακόσμηση που ονειρεύεσαι. Ειδικά αν είσαι λάτρης του βιομηχανικού, ή του μινιμαλιστικού στυλ διακόσμησης, θα λατρέψεις την τεχνική αυτή για την απλότητα και ταυτόχρονα τη μεγαλοπρέπεια που προσφέρει. Πραγματικά, οι τεχνικές που έχουν την ιδιότητα να είναι απλές, αλλά ταυτόχρονα πολυτελείς και εντυπωσιακές είναι ελάχιστες.\nΓια το λόγο αυτό, αξίζει να μελετήσεις την επιλογή της πατητής τσιμεντοκονίας. Φυσικά, για να πετύχεις το καλύτερο αποτέλεσμα από αισθητικής απόψεως, σου προτείνουμε να προσλάβεις έναν επαγγελματία με μεγάλη εμπειρία στο χώρο. Αυτός θα αναλάβει να πραγματοποιήσει την εργασία σου γρήγορα, χωρίς περιττό άγχος και με υπευθυνότητα.\n#6 Αντοχή στην καταπόνηση\nΗ τσιμεντοκονία φημίζεται για την αντοχή της, είτε πρόκειται για την απλή, είτε για την πατητή τσιμεντοκονία. Ωστόσο, η πατητή τσιμεντοκονία έχει και αδιαβροχοποιητικές ιδιότητες, οι οποίες την καθιστούν ιδανική για το μπάνιο και την κουζίνα. Γενικά, ακόμα και ο καθαρισμός της τσιμεντοκονίας είναι απλούστατη υπόθεση. Δεν απαιτούνται ειδικά καθαριστικά για τις επιφάνειες από τσιμεντοκονία, κάτι που σημαίνει πως δεν κινδυνεύουν άμεσα από διάβρωση και φθορά.\nΘα περάσουν χρόνια μέχρι να χρειαστεί να συνεισφέρεις στη συντήρηση των επιφανειών από τσιμεντοκονία. Για παράδειγμα, μετά από 3- 4 χρόνια χρήσης, είναι καλή ιδέα να βερνικώσεις τις επιφάνειες με ειδικό βερνίκι, ώστε να διατηρήσουν τη ζωντάνια τους και να μοιάζουν σαν καινούριες. Πέρα από αυτό, τα πατώματα και οι τοίχοι από πατητή τσιμεντοκονία δε θα πρέπει να σε ανησυχούν ως προς την πιθανότητα να φθαρούν σύντομα.\nΈχοντας συγκρίνει την απλή με την πατητή τσιμεντοκονία, υπάρχουν κάποια συμπεράσματα, στα οποία ίσως αξίζει να δώσεις βάση. Για αρχή, είναι καλό να βλέπεις τις δύο τεχνικές σαν συμπληρωματικές μεταξύ τους, αντί να τις βλέπεις σαν αντιμέτωπες. Η απλή τσιμεντοκονία φροντίζει, ώστε οι επιφάνειες να είναι λείες και να μην έχουν ακατάλληλη κλίση. Έπειτα, έρχεται η πατητή τσιμεντοκονία για να διακοσμήσει και να ομορφύνει το χώρο, όπως θα έκαναν και τα πλακάκια που θα τοποθετούνταν πάνω από την απλή.\nΩστόσο, αν επιθυμείς να τις συγκρίνεις ως προς την αξία τους για τη διακόσμηση σου, είναι ξεκάθαρο πως η πατητή είναι ο νικητής. Για τη διακόσμηση σπιτιού, η αισθητική, η αντοχή και ο τρόπος χρήσης είναι οι πιο σημαντικοί παράγοντες. Η πατητή τσιμεντοκονία έχει πολλά οφέλη ως προς αυτούς τους παράγοντες και σου επιτρέπει να επωφεληθείς από αυτά, χρησιμοποιώντας τη μεθοδικά. Συνεπώς, σου τη συστήνουμε ανεπιφύλακτα για κάθε δωμάτιο του σπιτιού.\nΘέλεις να διακοσμήσεις το σπίτι σου με πατητή τσιμεντοκονία; Για άμεσα και σίγουρα αποτελέσματα, εμπιστεύσου έναν από τους έμπειρους και αξιολογημένους επαγγελματίες της πλατφόρμας μας! Καταχώρησε σήμερα την εργασία σου και πάρε προσφορές για να διαμορφώσεις το σπίτι των ονείρων σου!


Κύστη κόκκυγα (τι είναι, συμπτώματα, πρόληψη, διάγνωση, θεραπεία)\nΗ γνωστή κύστη κόκκυγα αναφέρεται σε μια κύστη, η οποία εντοπίζεται πάντα στην περιοχή της σχισμής ανάμεσα στους δύο γλουτούς.\nΠολλές φορές όμως, αναπτύσσονται συρίγγια που επεκτείνονται είτε σε κάποιον, ή και τους δύο γλουτούς, ή ακόμα και στην περιοχή πολύ πιο ψηλά από τον κόκκυγα και το τέλος της σπονδυλικής στήλης. Τα συρίγγια αυτά φαίνονται σαν μικρές τρύπες οι οποίες, όμως, επικοινωνούν κάτω από το δέρμα με την κύρια κύστη και, αν δεν αντιμετωπιστούν έγκαιρα, μπορεί να δημιουργήσουν ένα ολόκληρο δίκτυο στην περιοχή και να κάνουν ένα απλό θέμα ιδιαίτερα πολύπλοκο στην αντιμετώπισή του.\nΗ αιτία δημιουργίας κύστης κόκκυγα, ή και συριγγίου δεν είναι πάντα ξεκάθαρη. Υπάρχουν μεν εκ γενετής κύστεις, που φαίνονται από τη νεογνική ηλικία (συγγενείς κύστεις), αλλά, πιο συνηθισμένη, είναι η ανάπτυξη των κύστεων από τις τρίχες της περιοχής, όπου λόγω τριβής και πίεσης διεισδύουν στο δέρμα (επίκτητες κύστεις). Έτσι εξηγείται και το γεγονός ότι η εύρεση τριχών μέσα στις κύστεις δεν συμβαίνει πάντα.\nΚατά την διάρκεια του 2ου Παγκοσμίου πολέμου, χιλιάδες οδηγοί των jeep του στρατού ανέπτυξαν φλεγμονή κύστης κόκκυγα. Η κατάσταση ήταν τόσο συνηθισμένη, ώστε έγινε γνωστή σαν “jeep disease”, ή “jeep seat”, δηλαδή η ασθένεια του τζιπ, ή το κάθισμα του τζιπ. Όσοι γιατροί υπηρέτησαν, ακόμα και στις μέρες μας, σε στρατιωτικό νοσοκομείο, θα θυμούνται ολόκληρους θαλάμους γεμάτους μόνο με περιστατικά κύστης κόκκυγα, που είναι συνηθισμένα στις ηλικίες των νεαρών στρατεύσιμων. Οι περιβαλλοντικοί παράγοντες (στενά στρατιωτικά ρούχα, ώρες οδήγησης και τριβής στο κάθισμα του οδηγού) φαίνεται ότι παίζουν σημαντικό ρόλο στην ανάπτυξη φλεγμονής στην κύστη, ή το συρίγγιο, η οποία θα οδηγήσει τελικά στο χειρουργείο.\nΠαράγοντες που προδιαθέτουν στην φλεγμονή της κύστης κόκκυγα είναι η παχυσαρκία, η καθιστική εργασία (οδηγοί), η ύπαρξη έντονης τριχοφυΐας στην περιοχή, περιπτώσεις στις οποίες η σχισμή ανάμεσα στους γλουτούς είναι ιδιαίτερα βαθειά, τραυματισμός στην περιοχή, π.χ. μετά από πτώση. Άτομα με οικογενειακό ιστορικό, έχουν τριπλάσιες πιθανότητες ανάπτυξη κύστης. Τα άτομα που έχουν, ή έχουν προδιάθεση να αναπτύξουν κύστη κόκκυγα, πρέπει να διατηρούν την περιοχή καθαρή και κυρίως στεγνή, για να προλάβουν τη φλεγμονή της.\nΤο σύνηθες είναι, συμπτώματα και ενοχλήματα να μην υπάρχουν, παρά μόνο αν η κοιλότητα αυτή (η κύστη) κάνει φλεγμονή. Τότε εμφανίζεται κοκκινίλα και πόνος στην περιοχή, που μπορεί να είναι πολύ έντονος, ειδικά στο κάθισμα. Πύον (πράσινου, ή κιτρινοπράσινου χρώματος) μπορεί να βγαίνει από τις μικρές τρύπες των συριγγίων και πυρετός μπορεί να ανέβει ακόμα και μέχρι το 38,5.\nΤότε απαιτείται άμεση αντιμετώπιση, αρχικά με αντιβιοτικά και, καθώς μέσα σε λίγες μέρες μπορεί να εξελιχθεί σε απόστημα, πιθανόν να χρειαστεί χειρουργική διάνοιξη και παροχέτευση του πύου που έχει γεμίσει τη κύστη. Δείτε εδώ αμέσως μετά τη διάνοιξη του αποστήματος και την ανακούφιση των ενοχλημάτων. Δείτε επίσης ενδιαφέροντα περιστατικά στο τέλος της σελίδας.Το κανονικό χειρουργείο θα γίνει αφού ηρεμήσει η περιοχή, συνήθως μετά 15ήμερο.\nΗ κύστη κόκκυγα, αν δεν κάνει φλεγμονή, δεν υπάρχει κανείς λόγος να χειρουργηθεί. Αν όμως παρουσιάσει, έστω και μία φορά μόλυνση, πρέπει οπωσδήποτε να χειρουργηθεί, διότι είναι απολύτως βέβαιο ότι θα ξανασυμβεί.\nΕπομένως, σε μία κύστη κόκκυγα, ή θα πρέπει να αγνοήσετε την ύπαρξή της, ή θα πρέπει να χειρουργηθείτε. Η τελευταία τάση να γίνεται laser αποτρίχωση στην περιοχή δεν έχει καμία λογική και δεν προφυλάσσει από το χειρουργείο, ούτε απαιτείται μετά από αυτό.\nΠριν το χειρουργείο γίνεται προσεκτική χαρτογράφηση της περιοχής, ώστε να αποκαλυφθεί η κύστη αλλά, συγχρόνως, και όλοι οι συριγγώδεις πόροι. Σε περίπλοκες περιπτώσεις μπορεί να χρησιμοποιηθεί και κάποιο σκιαγραφικό, όπως το μπλε του μεθυλενίου, που θα βάψει τους ιστούς και θα μας βοηθήσει στην πλήρη αφαίρεσή τους κατά το χειρουργείο\nΧειρουργικά, αφαιρούμε με ακρίβεια χιλιοστού τόσο την κύστη, όσο και κάθε συριγγώδη πόρο. Αυτό μας παρέχει οριστική θεραπεία και μηδενίζει ουσιαστικά τις πιθανότητες εμφάνισης του προβλήματος στο μέλλον.\nΟι διαθέσιμες κλασσικές χειρουργικές τεχνικές είναι:\nΑμέσως μετά την αφαίρεση Ενα μήνα μετά\nΟ συνδυασμός των δύο προηγούμενων, π.χ. ένα τμήμα ανοικτό και ένα άλλο κλειστό, που το προτιμούμε σε περιπτώσεις πολύ μεγάλων κύστεων για να επιταχύνουμε την επούλωση.\nΜέχρι πριν από λίγα χρόνια και, ίσως σε κάποιες περιπτώσεις ακόμα και τώρα, υπάρχουν κάποιοι γιατροί που αντιμετωπίζουν χειρουργικά την κύστη κόκκυγα με γενική αναισθησία, νοσηλεία στο νοσοκομείο και καθημερινές αλλαγές του τραύματος στα ιατρεία, ή τα εξωτερικά ιατρεία των νοσοκομείων. Η όλη διαδικασία ήταν μια περιπέτεια για κάποιον που ήθελε να αντιμετωπίσει ριζικά το πρόβλημα της κύστης κόκκυγα.\nΣτην δική μας καθημερινή πρακτική, ήδη από το 2009, ακόμα και στις λίγες περιπτώσεις (ποσοστό μικρότερο από 5%) που προβαίνουμε σε χειρουργική αφαίρεση της κύστης κόκκυγα, αυτό γίνεται αποκλειστικά στο ιατρείο, με τοπική αναισθησία.\nΟ ασθενής φεύγει άμεσα μετά από λίγη ώρα, πηγαίνει στο σπίτι του και δεν χρειάζεται καμία νοσηλεία. Την επόμενη μέρα κάνουμε μια αλλαγή, εμείς στο ιατρείο, και από την επόμενη ημέρα ο ασθενής πλένεται μόνος του στο σπίτι. Αυτή ήταν η τακτική μας στην ανοικτή μέθοδο αντιμετώπισης της κύστης κόκκυγα, την οποία είχαμε απλοποιήσει και το μόνο που χρειαζόταν ήταν μια επίσκεψη στο ιατρείο κάθε 10 ημέρες για να βεβαιωθούμε ότι η επούλωση προχωρά κανονικά. Η πλήρης επούλωση απαιτούσε ένα με δύο μήνες, ανάλογα με το μέγεθος της κύστης κόκκυγα. Δείτε περισσότερα στην παρουσίαση περιστατικών στη συνέχεια της ανάρτησης.\nΑποτελεί πλέον την καθημερινή ρουτίνα μας στην αντιμετώπιση της κύστης κόκκυγα - δείτε περισσότερα εδώ. Όλες οι υπόλοιπες τεχνικές, που εφαρμόζαμε για περισσότερα από 25 χρόνια είναι πλέον η σπάνια εξαίρεση.\nΤις διατηρούμε για ειδικά παραμελημένα περιστατικά με μεγάλο πλάτος της κύστης και υποτροπές που έχουν δημιουργήσει πολλαπλά συρίγγια όπως εδώ.\nΔείτε ενδιαφέροντα περιστατικά.


Champions League: "Μάχες" σε Νάπολι και Λονδίνο - Champions League - Νέα Κρήτη\nΤώρα διαβάζετε: Champions League: "Μάχες" σε Νάπολι και Λονδίνο\nChampions League: "Μάχες" σε Νάπολι και Λονδίνο\nΝάπολι-Μπαρτσελόνα και Τσέλσι-Μπάγερν Μονάχου σήμερα στις 22:00.\nΜε δύο μεγάλα παιχνίδια συνεχίζεται η φάση των «16» του Champions League με την Νάπολι του Κώστα Μανωλά να υποδέχεται στο «Σάο Πάολο» την Μπαρτσελόνα. Και οι δύο ομάδες παρουσιάζονται διαφορετικές συγκριτικά με την φάση των ομίλων, έχοντας αλλάξει και οι δύο προπονητή, με τον Τζενάρο Γκατούζο να αντικαθιστά τον Κάρλο Αντσελότι και τον Κίκε Σετιέν τον Ερνέστο Βαλβέρδε.\nΗ Νάπολι προέρχεται από έξι νίκες στα τελευταία επτά παιχνίδια, ενώ στο τελευταίο χρονικά παιχνίδι κέρδισε με ανατροπή την Μπρέσια.\nΟ προπονητής της Νάπολι Τζενάρο Γκατούζο ανέφερε για το παιχνίδι:\n«Είμαστε αντιμέτωποι με μια μεγάλη ομάδα με σπουδαίους παίκτες. Γνωρίζουμε ότι θα είναι δύσκολο, αλλά για εμένα και την ομάδα μου θα είναι μια πηγή υπερηφάνειας να αντιμετωπίσουμε μια ομάδα που είναι ισχυρότερη από εμάς, που κατά τη διάρκεια των τελευταίων 10-15 χρόνων είναι μία από τις καλύτερες ομάδες στον κόσμο. Δεν πρέπει να φοβόμαστε. Πρέπει να τους σεβόμαστε και να παίξουμε το δικό μας παιχνίδι»\nΑπό την άλλη πλευρά η Μπαρτσελόνα με καρέ τερμάτων του Λιονέλ Μέσι κέρδισε την Εϊμπάρ με 5-0 και έσβησε τις αποδοκιμασίες που ακούστηκαν στην αρχή του παιχνιδιού για την πρόσφατη αγωνιστική εικόνα της Μπαρτσελόνα σε πρωτάθλημα και κύπελλο.\nΟ προπονητής της Μπαρτσελόνα Κίκε Σετιέν, στο πρώτο του ευρωπαϊκό παιχνίδι με την νέα του ομάδα δήλωσε για το παιχνίδι:\n“Περιμένουμε την καλύτερη εκδοχή της Νάπολι. Νομίζω ότι έχουμε μία πολύ καλή και θετική δυναμική. Είχαμε κάποια πολύ δύσκολα παιχνίδια πρόσφατα και τα ξεπεράσαμε πολύ καλά. Είναι το πρώτο μου παιχνίδι στο Τσάμπιονς Λιγκ. Πρόκειται για ένα ξεχωριστό κίνητρο. Είναι ένα συναισθηματικό ταξίδι, ειδικά σε ένα τέτοιο γήπεδο γεμάτο ιστορία και πάθος. Είμαι κολακευμένος από τα θετικά σχόλια του Γκατούζο για μένα. Δε ξέρω αν μας παίρνει έξι ή οχτώ δευτερόλεπτα για να ανακτήσουμε τη μπάλα αλλά ένα στοιχείο του παιχνιδιού μας είναι αυτή η ανάκτηση. Πρόθεση μας είναι να σκοράρουμε ένα εκτός έδρας γκολ. Είτε με πολλούς είτε λιγότερους μέσους αυτή θα είναι πρόθεση μας. Θα προσπαθήσουμε να φανούμε γενναίοι”.\nΗ Νάπολι, εν μέσω κορονοϊού που μαστίζει την Ιταλία, θα υποδεχθεί την Μπαρτσελόνα χωρίς του Κουλιμπάλι, Γιορέντε και Μαλκουί, ενώ η Μπαρτσελόνα έχει σοβαρές απουσίες καθώς θα απουσιάζουν Τζόρντι Άλμπα, Οσμάν Ντομπελέ, Σέρχι Ρομπέρτο και Λουίς Σουάρεζ.\nΣέντρα στο «Σάο Πάολο» στις 22:00.\nΣτο άλλο παιχνίδι της σημερινής βραδιάς, η νεανική Τσέλσι υποδέχεται την Μπάγερν Μονάχου στο «Στάνφορντ Μπριτζ».\nΟι Άγγλοι προέρχονται από την μεγάλη εντός έδρας νίκη απέναντι στην Τότεναμ για την Πρεμιέρ Λιγκ με σκορ 2-1, ενώ οι Γερμανοί βρίσκονται σε δαιμονιώδη κατάσταση με τον Ρόμπερτ Λεβαντόφσκι να ανεβαίνει στην τέταρτη θέση των σκόρερ όλων των εποχών στην Bundesliga, μετά το γκολ που σημείωσε απέναντι στην Κολωνία (4-1).\nΣημαντικές απουσίες θα έχει ο Φρανκ Λάμπαρντ καθώς θα απουσίαζουν ο Εν Κολό Καντέ, Χάντσον Οντόι και ο Πούλισιτς, ενώ οι Βαυαροί θα στερηθούν τις υπηρεσίες των Τσάβι Μαρτίνεθ, Πέρισιτς και Σίλε.\nΣέντρα και εδώ στις 22:00.


Γίνεται της πινακίδας στη Bουλή! Δεν είναι μόνο ο Λιάπης... - Star.gr\nΠΟΛΙΤΙΚΗ - ΟΙΚΟΝΟΜΙΑ Τετάρτη, 18 Δεκεμβρίου 2013, 17:17\nΓίνεται της πινακίδας στη Bουλή! Δεν είναι μόνο ο Λιάπης ανασφάλιστος καταγγέλει η Χρυσοβελώνη\nΗ βουλευτής των ΑΝΕΛ μιλά ΑΠΟΚΛΕΙΣΤΙΚΑ στο Star.gr\nΠρώτη ανάρτηση 15.02\nΤης… πινακίδας γίνεται στη Βουλή, μετά τα όσα προηγήθηκαν με τον πρώην υπουργό Μ. Λιάπη και την σύλληψή του επειδή κυκλοφορούσε με αυτοκίνητο με πλαστές πινακίδες κυκλοφορίας, καθώς τις γνήσιες τις είχε καταθέσει στην εφορία, προκειμένου να γλιτώσει τα τέλη κυκλοφορίας και τον φόρο πολυτελείας.\nΗ βουλευτής των ΑΝΕΛ, Μαρίνα Χρυσοβελώνη μιλώντας σήμερα στο Star.gr, κατήγγειλε πως δεν κυ��λοφορεί μόνο ο κ.Λιάπης με πλαστές πινακίδες, αλλά υπάρχει και άλλο πολιτικό πρόσωπο που βολτάριζε στο παρελθόν με ανασφάλιστο όχημα!\nΓια πολύ καιρό μάλιστα, όπως καταγγέλλει η κ. Χρυσοβελώνη, το συγκεκριμένο ανασφάλιστο αυτοκίνητο «κρατούσε» μόνιμα δεσμευμένη μια θέση στο ήδη όπως είπε «περιορισμένο» 2o πάρκινγκ της βουλής.\n«Το συγκεκριμένο όχημα έφερε πινακίδα ΕΟΟΕ τύπου αντίκας, όπου δεν περνάει ΚΤΕΟ και δεν έχει τέλη κυκλοφορίας» πρόσθεσε η βουλευτής των ΑΝΕΛ «φωτογραφίζοντας» τον πρώην βουλευτή και εκπρόσωπο Τύπου του ΛΑΟΣ κ. Κ. Αϊβαλιώτη, αλλά χωρίς να αναφέρει το όνομά του. Η ίδια η κ.Χρυσοβελώνη υποστήριξε ότι κατήγγειλε αρχικά το γεγονός αυτό στον πρόεδρο της Βουλής Ε.Μεϊμαράκη τον Σεπτέμβριο του 2012, χωρίς ποτέ να λάβει κάποια απάντηση.\n«Θα αιτηθώ και πάλι από τον πρόεδρο της Βουλής να διερευνήσει το θέμα και να δημοσιοποιήσει το όνομα του κατόχου» είπε χαρακτηριστικά η κ.Χρυσοβελώνη, εκφράζοντας την απορία της για την στάση του κ.Μειμαράκη απέναντι στο συγκεκριμένο θέμα\nΑπό την πλευρά της η Βουλή αντέκρουσε τους ισχυρισμούς της βουλευτού . Συγκεκριμένα, όπως ενημέρωσε τους δημοσιογράφους το γραφείο του Προέδρου της Βουλής, δεν έχει διαπιστωθεί και δεν έχει καταγγελθεί μέχρι σήμερα περίπτωση στάθμευσης οχήματος με πλαστές πινακίδες και ότι το όχημα με πινακίδες τύπου ΕΟΟΕ στο οποίο αναφερόταν στην επιστολή της ανήκε πράγματι στον πρώην βουλευτή κ. Αϊβαλιώτη, ο οποίος δεν επαναξελέγη και κλήθηκε να απομακρύνει το αυτοκίνητο, όπως και έπραξε, εντός εύλογου χρονικού διαστήματος.\nΗ Βουλή καθιστά σαφές επίσης ότι οι πινακίδες τύπου ΕΟΟΕ δεν είναι πλαστές και τις χορηγεί σε παλαιά αυτοκίνητα- αντίκες η ΦΙΛΠΑ. Ο κ. Αϊβαλιώτης επίσης από την πλευρά του, διέψευσε κατηγορηματικά, μιλώντας στο Σταρ ότι έχει βάση η καταγγελία της κ. Χρυσοβελώνη και διευκρίνισε ότι απλώς έχει στην κατοχή του ένα παλιό («ιστορικό» αυτοκίνητο) με τις πινακίδες που προβλέπει ο Νόμος και ότι δεν μπορεί να γίνει ο παραμικρός συσχετισμός με την περίπτωση Λιάπη, όπως άφησε να εννοη��εί κατά τον ίδιο η βουλευτής. Όπως ανέφερε χαρακτηριστικά, «ένα παλιό σαραβαλάκι μου με παλιές λιμουζίνες προφανώς εμπό��ιζε να παρκάρει τη λιμουζίνα της η βουλευτής των ΑΝΕΛ< Ανακοίνωσε μάλιστα ότι θα καταθέσει αγωγή κατά της κ. Χρυσοβελώνη. Περισσότερα στο δελτίο ειδήσεων του του Σταρ το βράδυ...


Μηχανή καθαρισμού χιονιού. μοντέλο: 618frt σε Weifang από ιτερνέτ-κατάστημα Weifang Farm Machinery Co., Ltd. | Αγορά Μηχανή καθαρισμού χιονιού. Μοντέλο: 618FRT Weifang (Κίνα) | Weifang Farm Machinery Co., Ltd. : Allbiz\nΤοποθεσία Εργοστάσιο: Shandong Province, Κίνα\nΗ παραγωγή και παράδοση: Μπορείτε να πάρετε τα προϊόντα σε 50-70 ημέρες μετά από την πληρωμή σας (25 ημέρες για την κατασκευή, 20-45 ημέρες για τη θαλάσσια μεταφορά και παράδοση)\nΠληρωμή: Wire Transfer (Μ / Τ), Letter of Credit όψεως, Paypal, Δυτική Ένωση κ.λπ.\nΝαυτιλία: Αεροπορικές Μεταφορές, Υπηρεσία αποστολή Ωκεανό, Multi-Μεταφορών. Λιμάνι φόρτωσης μας είναι το λιμάνι Qingdao, Κίνα.\nΕγγύηση : Η τυπική εγγύηση είναι 12 μήνες. Ανταλλακτικά προσφέρουν μια υπό όρους εγγύηση για 24 μήνες\nΚΑΕ: Πολλοί έμποροι πωλούν τα τρακτέρ μας με το δικό τους εμπορικό σήμα. Μερικοί έχουν τροποποιήσεις του σχεδιασμού να καλύψει τις ιδιαίτερες ανάγκες τους. Χαιρετίζουμε ΚΑΕ παραγγελίες.\nΕργοστάσιο επισκέπτονται: Είστε ευπρόσδεκτοι να μας και το εργοστάσιό μας επισκέπτονται όποτε σας βολεύει. Μπορούμε να σας pick up στο αεροδρόμιο και να σας φέρει στο εργοστάσιό μας. Ας γνωρίζουν το πρόγραμμά σας σε λεπτομέρειες ώστε να μπορούμε να οργανώσει τα πάντα για εσάς. Κανονικά θα πρέπει να έχετε 3 ημέρες επαρκή επίσκεψη στο εργοστάσιο μας.\nΑντιπροσωπεία: Αν έχετε τα προσόντα, μπορείτε να υποβάλετε αίτηση για μια αντιπροσωπεία. Επιλέγουμε αξιόπιστους εταίρους για μια μακροπρόθεσμη επιχειρηματική συνεργασία.\nΣυσκευασία και συναρμολόγηση: Κάθε προϊόν είναι συσκευασμένο σε ένα ισχυρό σιδερένιο πλαίσιο για την ασφαλή ναυτιλία. Οι τροχοί, κουκούλα, κλπ αφαιρούνται για βέλτιστη φόρτωση στο πλαίσιο της ναυτιλίας. Η πρώτη φορά που θα συγκεντρώσει μια από τρακτέρ μας, θα χρειαστούν 7-8 ώρες για να ολοκληρωθεί χρησιμοποιώντας το βιβλίο οδηγιών που παρέχεται. Όταν εξοικειωθείτε με τη διαδικασία, μπορεί να συναρμολογηθεί σε 2-3 ώρες.\nΑνταλλακτικά: Κάθε προϊόν έρχεται με κάποια δωρεάν ανταλλακτικά. Μπορούμε επίσης προμήθεια ανταλλακτικών κάνετε κράτηση για να επιβεβαιώσετε τα μέρη.\nΒασικές παράμετροι του προϊόντος:\nΗ εταιρεία μας παράγει:\nΤρακτέρ, Γεωργικά Trailer, περονοφόρων Series, Front Loader, Harrow, Harvester, Hay Μηχανήματα, άροτρο, πίσω Καλλιεργητές, ridger, Περιστροφική χορτοκοπτική μηχανή, Rotary Tiller, ποδιές, σπαρτική μηχανή, χιόνι Μηχανήματα, του εδάφους Εκσκαφείς, του εδάφους Digger, ψεκαστήρας, διάστρωσης, Ξύλο μηχανήματα, Άλλα μηχανήματα ισχύος\nΑπίστευτη τιμή για Μηχανή καθαρισμού χιονιού. Μοντέλο: 618FRT σε Weifang (Κίνα) από την εταιρία Weifang Farm Machinery Co., Ltd..\nΜηχανή καθαρισμού χιονιού. Μοντέλο: 618FRT in other languages


Ανοίγει το τριώδιο-τι είναι, ποιες οι εβδομάδες - ΕΚΚΛΗΣΙΑ ONLINE\nΑνοίγει το τριώδιο-τι είναι, ποιες οι εβδομάδες\nΤετάρτη, 17 Φεβρουαρίου 2021 10:00\nΑρχική » ΝΕΑ » Ανοίγει το τριώδιο-τι είναι, ποιες οι εβδομάδες\nΤριώδιο είναι το βιβλίο της Εκκλησιαστικής Ακολουθίας των ύμνων που ψάλλονται από την Κυριακή του Τελώνου και Φαρισαίου, μέχρι και του Μ.Σαββάτου.\nΜε την εμφάνιση και τον βαθμιαίο καταρτισμό του σαρανταήμερου της νηστείας προ του Πάσχα, ακολούθησε και η ανάγκη της δημιουργίας σχετικής ασματικής ποίησης και της συλλογής της σε ένα βιβλίο. Έτσι δημιουργήθηκε το εκκλησιαστικό βιβλίο Τριώδιο, το οποίο αρχικά περιείχε τρεις ωδές. Περιλαμβάνει ιερά ποιήματα από τον 5ο ως τον 15ο αιώνα. Το πρώτο έντυπο του Τριωδίου εξεδόθη στην ελληνική γλώσσα το 1522 μ.Χ. Ονομάζεται Τριώδιο. Η λέξη προέρχεται από το «τρεις ωδές» που σημαίνει οι τρεις ύμνοι που συνηθίζουμε να λέγε στην εκκλησία.\nΞεκινά την πρώτη Κυριακή, που αναφέρεται στο Ευαγγέλιο του «Τελώνη και Φαρισαίου». Τη δεύτερη Κυριακή, που αναφέρεται στο Ευαγγέλιο του «Ασώτου Υιού». Η τρίτη είναι της «Απόκρεω». Η τελευταία Κυριακή της αποκριάς είναι η «Τυρινή» (τυροφάγου). Το τέλος της αποκριάς είναι την αυγή της επόμενης μέρας: η πρώτη μέρα της Σαρακοστής, που ονομάζεται Καθαρά ∆ευτέρα.\nΗ λέξη αποκριά γενικά δηλώνει ολόκληρο το χρονικό διάστημα των τριών εβδομάδων του Τριωδίου, πριν αρχίσει η περίοδος νηστείας που οδηγεί στη Μεγάλη Εβδομάδα και το Πάσχα. Όταν λέμε «ανοίγει το τριώδιο», εννοούμε ότι αρχίζουν οι αποκριές. Η πρώτη εβδομάδα του Τριωδίου λέγεται και Προφωνή ή Προφωνέσιμη, επειδή παλιά προφωνούσαν, δηλαδή διαλαλούσαν ότι άρχιζαν οι αποκριές. Η εβδομάδα αυτή λέγεται και αμόλυτη ή απόλυτη, επειδή τότε οι ψυχές των πεθαμένων βγαίνουν στον Πάνω Κόσμο. Η πρώτη εβδομάδα τελειώνει την Κυριακή του Ασώτου.\nΗ Κρεατινή εβδομάδα\nΗ δεύτερη εβδομάδα λέγεται Κρεατινή ή της Κρεοφάγου ή Ολόκριγια, επειδή έτρωγαν κρέας και δεν νηστεύουν Τετάρτη και Παρασκευή. Η εβδομάδα αυτή γιορτάζεται με γλέντια και φαγοπότια χωρίς κανένα θρησκευτικό περιορισμό. Η Κυριακή της εβδομάδας αυτής, η Κυριακή της Απόκρεω, ονομάστηκε έτσι γιατί ήταν η τελευταία μέρα της κρεοφαγίας (από + κρέας) όλης της περιόδου του Τριωδίου.\nΗ Τυρινή εβδομάδα\nΗ τρίτη εβδομάδα λέγεται Τυρινή ή της Τυροφάγου, επειδή έτρωγαν γαλακτοκομικά προϊόντα. Από τη Δευτέρα, μια εβδομάδα πριν την Καθαρή Δευτέρα, άρχιζε η αποχή από το κρέας και επιβαλλόταν η χρήση τυριού και γαλακτερών σαν ενδιάμεση άσκηση μεταξύ κρεοφαγίας και νηστείας. Από την Καθαρή Δευτέρα, αμέσως μετά την Κυριακή της Τυρινής, όλοι οι κανονισμοί της νηστείας επανέρχονται σε ισχύ. Ωστόσο η ελεύθερη χρήση του κρασιού μετατρέπει αυτή τη Δευτέρα σε αποκορύφωμα της αποκριάς.\nΑπό την προτελευταία Κυριακή, την Κυριακή της Απόκρεω, πήρε την ονομασία της ολόκληρη η περίοδος των τριών εβδομάδων (από Τελώνου και Φαρισαίου μέχρι Τυροφάγου) πριν από την Καθαρή Δευτέρα, πρώτη μέρα της Σαρακοστής. Όλη αυτή η περίοδος ονομάζεται λαϊκά και χωρίς μεγάλη συνέπεια «αποκριά» ή «αποκριές» ή «απόκριες», δηλαδή μέρες αποχής από το κρέας, σε αντίθεση με τη «Σαρακοστή», δηλαδή τις σαράντα μέρες νηστείας.\n9 μήνες πριν Γράφει το ΕΚΚΛΗΣΙΑ ONLINE, ΝΕΑHot News, Κυριακή της Απόκρεω, Κυριακή του Ασώτου, Μεγάλη Τεσσαρακοστή, Τελώνου και Φαρισαίου, τριώδιο\nΆγιος Λέων Πάπας Ρώμης: Μεγάλη γιορτή της ορθοδοξίας αύριο 18 ΦεβρουαρίουΕΚΚΛΗΣΙΑ ΡΟΥΜΑΝΙΑΣ: Γνωστος Άγγλος συγγραφέας βαπτίστηκε Ορθόδοξος\nΤο πρόγραμμα του εορτασμού των Χριστουγέννων και του νέου έτους στην Σμύρνη\nΆγιος Ιωάννης ο Ρώσος- Εορτολόγιο ποιοι γιορτάζουν σήμερα\nΣήμερα, μέσα στο αναστάσιμο περιβάλλον των ημερών του Πάσχα, η Εκκλησία εορτάζει τη μνήμη του Οσίου Ιωάννη του Ρώσου και του Ιερομάρτυρος Ελλαδίου. Επίσης, σήμερα εορτάζουμε τη μετακομιδή των ιερών λειψάνων του Αγίου Ιερομάρτυρος Θεράποντος από την Κύπρο στην Κωνσταντινούπολη.\nΕΚΚΛΗΣΙΑ ONLINE: Τιμία Εσθήτα της Θεοτόκου: Συγκινητικές στιγμές ΤΩΡΑ στην Παναγία Βλαχερνών. Πλήθος κόσμου στον Εσπερινό στο Μαρούσι.


sfrang 2: Έβλεπε "τολμηρές" φωτογραφίες εν ώρα εργασίας\nΕκπρόσωποι της τράπεζας δήλωσαν ότι εντός της εβδομάδας θα συζητήσουν με τον κ. Κιέλι το μέλλον του στην εταιρία. Ο άτυχος υπάλληλος είχε εμφανίσει στην οθόνη του υπολογιστή του τις προκλητικές φωτογραφίες της Μιράντα Κερ, αγνοώντας όμως ότι εκείνη την στιγμή ο συνάδελφός του, Μάρτιν Λάκος, που καθόταν από πίσω του, έδινε συνέντευξη, σε απευθείας μετάδοση, για την αυστραλιανή οικονομία.\nΤο αυστραλιανό τηλεοπτικό δίκτυο «Seven Network» μετέδωσε τα εν λόγω πλάνα με τις φωτογραφίες του μοντέλου να διακρίνονται καθαρά στην οθόνη του υπολογιστή. Κάποια στιγμή ο υπάλληλος γυρίζει και κοιτάζει τον τηλεοπτικό φακό συνειδητοποιώντας τότε ότι οι κινήσεις του καταγράφονται. Το περιστατικό σημείωσε ήδη παγκόσμια επιτυχία στο Διαδίκτυο, με πάνω από 200.000 «χτυπήματα» και βαθμολογία πέντε αστέρων στο YouTube.\n«Θα ήταν υποκρισία να απολυθεί ο κ. Κιέλι», είπε ο εκπρόσωπος του περιοδικού «GQ Australia» στο οποίο δημοσιεύτηκαν οι επίμαχες φωτογραφίες του μοντέλου. Ο κ. Νίκολας Σμιθ συμπλήρωσε ότι το συγκεκριμένο περιοδικό απευθύνεται σε στελέχη σαν τον κ. Κιέλι και κατέληξε: «Μάλιστα στο τελευταίο τεύχος φιλοξενούμε και απόψεις της τράπεζας Macquarie για τον τρόπο λειτουργίας των χρηματιστηρίων».\nΣύμφωνα με την εφημερίδα «Herald Sun», ο κ. Κιέλι έχει γίνει «ήρωας» για τους χρήστες του διαδικτύου παγκοσμίως που τον στηρίζουν. «Δεν έκανε και τίποτα το κακό. Έκανε αυτό που έκαναν πολλοί. Είδε φωτογραφίες μιας πανέμορφης γυναίκας», σχολιάζουν πολλοί χρήστες. Σύμφωνα με ρεπορτάζ του καναλιού «10», κάποιοι την είχαν «στημένη» στον κ. Κιέλι. Του έστειλαν μήνυμα στο ηλεκτρονικό ταχυδρομείο με τις φωτογραφίες και του είπαν να το ανοίξει τη συγκεκριμένη στιγμή της ζωντανής σύνδεσης κι εκείνος την «πάτησε». Και ενώ όλος ο κόσμος μιλά για τον άτυχο Κιέλι, η μόνη που δεν έκανε δηλώσεις είναι η ίδια η Κερ. «Δεν ξέρω, δεν είδα το βίντεο», είπε.\nΗ τράπεζα Macquarie ανακοίνωσε ότι λαμβάνει το θέμα σοβαρά υπ’ όψιν της. «Η Macquarie έχει αυστηρούς κανόνες που αφορούν τη χρήση της τεχνολογίας και το θέμα που προκύπτει από τη ζωντανή τηλεοπτική μετάδοση του δικτύου 'Seven News' το χειριζόμαστε εσωτερικώς», δήλωσε η διοίκηση της τράπεζας.\nΑναρτήθηκε από Stelios Frang στις Thursday, February 04, 2010


Βόλεϊ ανδρών: Δύο ντέρμπι Ολυμπιακός - ΠΑΟΚ σε τέσσερις ημέρες!\nΒολει ανδρων: Δυο ντερμπι Ολυμπιακος - ΠΑΟΚ σε τεσσερις ημερες!\nΕπιμέλεια: Κώστας Χολίδης Δημοσίευση: 06 Δεκ. 2018 18:51\nΟρίστηκαν οι νοκ άουτ ημιτελικοί αγώνα για το Λιγκ Καπ του βόλεϊ ανδρών με τον Ολυμπιακό να φιλοξενεί τον ΠΑΟΚ στις 12/12, ενώ στις 15/12 οι δύο ομάδες αγωνίζονται για τη Volleyleague στο PAOK Sports Arena.\nΑνακοινώθηκε το πρόγραμμα των ημιτελικών αγώνων για το Λιγκ Καπ στο βόλεϊ ανδρών. Εκεί όπου ο Ολυμπιακός θα φιλοξενήσει τον ΠΑΟΚ και ο Φοίνικας Σύρου την ΑΕΚ σε νοκ άουτ αναμετρήσεις με τους νικητές να παίρνουν την πρόκριση για τον τελικό.\nΟι δύο αναμετρήσεις θα διεξαχθούν στις 12 Δεκεμβρίου κάτι που σημαίνει ότι το ελληνικό βόλεϊ θα ζήσει ένα τετραήμερο φωτιά.\nΣυγκεκριμένα, τέσσερις ημέρες μετά στις 15/12 έχει οριστεί και το πρώτο ντέρμπι των δύο ομάδων για τη Volleyleague ανδρών. Έτσι, οι δύο ομάδες που αναμένεται να μονομαχήσουν για όλους τους εγχώριους τίτλου...\nTags βολει ανδρων ντερμπι ολυμπιακος παοκ\nΒόλεϊ ανδρών: Δύο ντέρμπι Ολυμπιακός - ΠΑΟΚ σε τέσσερις ημέρες! Βόλεϊ ανδρών: Δύο ντέρμπι Ολυμπιακός - ΠΑΟΚ σε τέσσερις ημέρες! Επιμέλεια: Κώστας Χολίδης Δημοσ_